Kor fɔlɔ 7 AKKDC08 - Aw ye ɲiningali min kɛ aw ka - Bible Search\nKor fɔlɔ 6 Kor fɔlɔ 8\nKor fɔlɔ 7\nPɔli be furuko ɲiningali jaabi\n1Aw ye ɲiningali min kɛ aw ka bataki kɔnɔ, an k'o filɛ sisan. O la, min ka fisa cɛɛ ma, a kana muso furu. 2Nga, kakalaya kosɔn, a ka ɲi cɛɛ kelen kelen bɛɛ ka muso furu, muso kelen kelen bɛɛ ka sigi cɛɛ fɛ. 3Cɛɛ ka kan k'a ka kɛtaw kɛ a ka muso faan fɛ, ani muso fana k'a ka kɛtaw kɛ a ka cɛɛ faan fɛ. 4Muso t'a yɛrɛ farisogo kunna fɔɔ a cɛɛ. O cogo la fana, cɛɛ t'a yɛrɛ farisogo kunna fɔɔ a muso. 5Aw kana ban ɲɔgɔn ma, fɔɔ n'aw fila bɛɛ bɛnn'a la ko aw bena waati dɔɔni kɛ ka Ala daali. O kɔ, aw ka segi ɲɔgɔn ma tugu, waasa aw ka se k'aw yɛrɛ minɛ Sutana ka nigɛli tuma na. 6Ne ye kuma min fɔ aw ye, o te sariya ye n ye min sigi aw ye, nga sira lo, n ye min yira aw la. 7Ni mɔgɔ bɛɛ tun be se ka kɛ i n'a fɔ ne, o ka di ne ye. Nga Ala ye seko min di bɛɛ ma, o te kelen ye. Dɔ ta ye nin ye, dɔ wɛrɛ ta ye fɛɛn wɛrɛ ye fana.\n8Minw ma furu fɔlɔ ni firiyamusow, ne be min fɔ u ye, a ka fisa u ka to ten n'u ma furu i n'a fɔ ne. 9Nga ni min y'a lɔn ko a te se k'a yɛrɛ minɛ, o tigi ka furu. O ka fisa a ma a be tɔɔrɔ o nigɛ fɛ. 10Minw furunin bɛ, ne b'a ɲini olu fɛ, nga ne tɛ dɛ, Matigi le ko ten, ko muso kana bɔ a cɛɛ fɛ. 11- Nga ni muso min banna a cɛɛ la, a kana furu cɛɛ wɛrɛ fɛ tugu, walima a ka kɔsegi ka taga bɛn n'a cɛɛ ye. Cɛɛ fana kan'a muso bila. 12Ne be min fɔ tɔw ye, o ye ne yɛrɛ ka kuma ye, Matigi ta tɛ. N'aw balima dɔ ka muso ma la Yezu la, n'o muso nin y'a latigɛ ko a be to a fɛ, a kan'a bila. 13N'aw balimamuso dɔ cɛɛ ma la Yezu la, n'o cɛɛ nin y'a latigɛ k'u bena to ɲɔgɔn fɛ ten, muso nin kana bɔ a fɛ. 14Bari cɛɛ min ma la Yezu la, ale saniyanin be a muso barika la, muso min ma la Yezu la, ale fana saniyanin be a cɛɛ barika la. N'o tɛ, u ka deenw tena kɛ deen saniyaninw ye, k'a sɔrɔ u ye deen senumanw ye. 15Mɔgɔ min kɛra Krista ta ye, n'o tigi ka muso, walima a cɛɛ min ma la Yezu la b'a fɛ ka faran a la, o te baasi ye, bari Ala y'aw wele ka to hɛrɛ la. 16E min ye muso ye, i t'a lɔn n'i bena kɛ sababu ye i cɛɛ ka kisi. Cɛɛ, e fana t'a lɔn n'i bena kɛ sababu ye i muso ka kisi.\nAn jogo ka bɛn ni Ala sago ye\n17Matigi ye see min di mɔgɔ kelen kelen bɛɛ ma, bɛɛ jogo ka kan ka bɛn n'o le ye. Sanni Ala k'i wele, i tun be cogo min na, i ka to ten. Ne b'o le ɲinina Ala ka jamakuluw bɛɛ fɛ. 18Ala ye mɔgɔ dɔ wele n'a kɛnɛkɛnɛni lo wa? A ka to ten. A ye dɔ wele n'a ma kɛnɛkɛnɛ wa? O tigi kan'a yɛrɛ kɛnɛkɛnɛ tugu. 19Kɛnɛkɛnɛko t'a kuun ye, kɛnɛkɛnɛbaliya fana t'a kuun ye. A kuun ye nin ye: i ka Ala ka sariyaw bato. 20Mɔgɔ kelen kelen bɛɛ, sanni Ala k'a wele, a tun be cogo min, a ka to ten. 21A y'i wele k'i to jɔnya la wa? I hakili kana ɲagami, nga n'i be se ka hɔrɔnya, i ka banba. 22Bari Ala ye mɔgɔ min wele k'o tigi to jɔnya la, ale kɛra hɔrɔn ye Matigi fɛ. O cogo la, a ye mɔgɔ min wele n'o tigi tun ye hɔrɔn ye, ale be kɛ jɔɔn ye Krista fɛ. 23Ala le y'aw kunmabɔ sɔngɔ di, aw kana tila ka kɛ adamadenw ka jɔɔnw ye tugu. 24N balimaw, min ka fisa, mɔgɔ kelen kelen bɛɛ tun be cogo min na sanni Ala k'a wele, a ka to o cogo kelen na Ala ɲakɔrɔ.\nPɔli ka ladili, furuko la\n25Sisan, minw ma furu fɔlɔ, n kaan be olu le ma. Matigi ka kuma tɛ, nga ne yɛrɛ ka miiriya lo, n be min fɔ u ye. Matigi ka makari barika la, mɔgɔ be se k'a jigi la a kan. 26Ka kɛɲɛ ni waati ka gwɛlɛya ye, ne be miiri ko ni mɔgɔ tora ten, o ka fisa. 27Muso b'i fɛ wa? I kana ban a la. I ma muso furu fɔlɔ wa? I kana dɔ ɲini. 28Nga n'i ye muso furu, i ma hakɛ kɛ. Ni sunguru furula fana, ale ma hakɛ kɛ. Nga mɔgɔ minw ye furu kɛ ka ban, olu bena tɔɔrɔba sɔrɔ. Ne b'a fɛ k'aw dɛmɛ ka kisi o ma.\n29Ayiwa n balimaw, n b'a fɔ aw ye ko waati caaman t'an bolo. Kabini sisan, cɛɛ minw furunin be, olu ka kɛ i n'a fɔ muso t'u fɛ. 30Mɔgɔ minw be kasira, olu ka kɛ i n'a fɔ u te kasira. Minw be nisɔndiyara, olu ka kɛ i n'a fɔ u te nisɔndiyara. Minw be sanni kɛra, olu ka kɛ i n'a fɔ u te foyi sɔrɔla. 31Mɔgɔ minw be diɲɛ nin tɔnɔ dumuna, olu ka kɛ i n'a fɔ u te foyi sɔrɔla, bari diɲɛ be cogo min na, a tena mɛn tugu a be ban. 32Ne b'a fɛ aw kana aw hakili ɲagami. Mɔgɔ min ma furu, ale ka hamiko ye ka Matigi ka baara kɛ, a b'a fɛ ka Matigi sago kɛ. 33Nga min ye muso furu, ale ka hamiko ye diɲɛ ta ye, a be cogoya ɲini k'a ka muso ladiya. 34O la, a ka miiriya be tilan ka kɛ fila ye. Cɛɛ te min fɛ ani sunguru, olu ka hami ye ka Matigi ka baara kɛ, waasa u ka se k'u yɛrɛ di Matigi ma koo bɛɛ la. Nga muso min furula, ale ka hamiko ye diɲɛko ye. A be cogoya ɲini k'a cɛɛ ladiya. 35Ne be nin fɔ aw ye, a ma kɛ ko ne b'a fɛ k'aw tɔɔrɔ, nga aw ka tɔnɔ kosɔn lo, n b'a fɛ aw ka kobɛnnin kɛ, ani aw ka se ka nɔrɔ Matigi la ni miiriya kelen ye.\n36Ni kanbelen dɔ y'a ye ko a te se k'a yɛrɛ minɛ a ka maminɛmuso faan fɛ, a k'a furu ka kɛɲɛ n'a yɛrɛ ka miiriya ye, o te hakɛ ye.c 37Nga ni kanbelen min y'a latigɛ a yɛrɛ dusu la, ni degunyɔrɔ t'a la fewu, n'a be se a yɛrɛ kɔrɔ fana, k'a latigɛ a yɛrɛ kɔnɔ ko a tena se a ka maminɛmuso ma fewu, ale be baaraɲuman kɛ. 38O la, mɔgɔ min be furu, o tigi ye koɲuman kɛ. Min ma furu fana, o tigi ye koɲuman kɛ kosɔbɛ.\n39Ka muso cɛɛ to sii la, muso nin sirinin b'a la. Nga ni cɛɛ nin sara, muso lafoninin be. A be se ka furu cɛɛ wɛrɛ ma nga fɔɔ ale ka kɛ mɔgɔ ye min lara Krista la. 40O bɛɛ n'a ta, n'a tora ten, o tun ka fis'a ma kosɔbɛ. O ye ne ka miiriya ye. N be miiri fana ko Ala ka Nii be n la.


Eze 38 AKKDC08 - Masaba kumana ne fɛ ko: «Adamaden, i - Bible Search\nEze 37 Eze 39\nKirayakuma, Gɔgi kama\n1Masaba kumana ne fɛ ko: 2- «Adamaden, i ɲaa sin Gɔgi ma min be Magɔgi jamana na, min ye Mɛsɛki ani Tubali ka ɲamɔgɔba ye. Kiraya kɛ a koo la, 3ko Matigi, Masaba ko: ‹Mɛsɛki ani Tubali ka ɲamɔgɔba Gɔgi, ne wilila i kama. 4Ne bena i yɛlɛma ka nigɛ don i daa la, k'i wajibiya ka bɔ i ka yɔrɔ la, e n'i ka kɛlɛdenw bɛɛ lajɛnnin: soow ni sotigiw, minw labɛnnin be ka ɲa kɛlɛ kama, ani jamaba, nigɛkunbɛnnanbabatigiw ni misɛnmantigiw, u bɛɛ be se murujankɛlɛ la kosɔbɛ. 5Pɛrɛsi kɛlɛdenw, ni Etiyopi taw, ni Puti taw, olu bɛɛ bena kɛ n'u ye, u bena kɛ ni nigɛkunbɛnnanw ni nigɛfugulanw ye. 6Gomɛri, ni Bɛtitogarima min be fɔɔ yɔrɔjan kɔgɔdugu ɲafan fɛ, olu ka kɛlɛdenw bɛɛ, ni siya wɛrɛ caaman ka mɔgɔw bena fara i kan. 7I cɛɛ siri. E n'i ka kɛlɛdenw k'aw yɛrɛ labɛn, olu minw bɛɛ lajɛnnin be i kɔrɔ. I bena kɛ u kuntigi ye. 8Waatijan nata la, saan caaman tɛmɛnin kɔ, u bena i wele ka taga kɛlɛ la ka Isirayɛli jamana kɛlɛ. A mɔgɔ minw tora kɛlɛ tɛmɛnin kɔ, olu siginin tun be jamana minw na, u bena bɔ yen ka na lajɛn Isirayɛli kuluw kan, o yɔrɔ minw lakolon tun tora kabini waatijan. O y'a sɔrɔ, kabini u bɔra siya wɛrɛw cɛma, u bena to hɛrɛ la o yɔrɔ la. 9E n'i ka kɛlɛdenw bɛɛ ani siya caaman minw b'i fɛ, aw bena girin u kan i n'a fɔ fɔɲɔba, ka jamana bɛɛ datugu i n'a fɔ sankaba.› »\n10Matigi, Masaba ko: «O loon na, i bena miiriya caaman sɔrɔ, ka dabarijugu dɔ labɛn. 11I ben'a fɔ ko laminikogow te jamana min duguw la, ko i be taga o kama. Ko i bena taga bari mɔgɔw la minw siginin be hɛrɛ la u ka duguw kɔnɔ, laminikogo te minw na, koon n'a sɔgɔnan te minw na. 12Dugu minw tun cira ka kɔrɔ, ni mɔgɔw segira ka bɔ siya wɛrɛw cɛma ka na sigi u kɔnɔ, i ko i bena taga olu kɛlɛ k'u ka fɛɛnw cɛ, ko i bolo bena se u ma. Begɛn ni nafolo b'u fɛ, u siginin be jamanaw cɛmancɛ la.l 13Sabakaw ni Dedankaw, ani Tarisisi jagokɛlaw n'a dafɛdugu mɔgɔw bena i ɲininga ko: ‹Yala i nana janko k'u ka nafolo cɛ le wa?› Ko: ‹Yala e y'i ka kɛlɛdenw lajɛn janko ka dugu kɔnɔ fɛɛnw cɛ le wa, ka taga n'u ka warigwɛ n'u ka sanu ye, k'u ka begɛnw n'u ka nafolo cɛ ka taga n'a ye, ka taga ni nafoloba ye wa?›\n14«O la, adamaden, kiraya kɛ k'a fɔ Gɔgi ye ko Matigi, Masaba ko: ‹Ni ne ka jama Isirayɛli sigira ɲasuma na loon min na, i bena o lɔn. 15E ni kɛlɛden caaman ka bɔ siya caaman na, aw bɛɛ bena yɛlɛ soow kan ka kɛ kɛlɛbolo barikaman ye, aw bena bɔ fɔɔ yɔrɔjan, kɔgɔdugu ɲafan fɛ i ka jamana kɔnɔ ka na. 16Gɔgi, i bena na ne ka jama Isirayɛli kɛlɛ i n'a fɔ sankaba be dugukolo datugu cogo min na. O bena kɛ waatijan nata la. Ne bena i ci ka taga ne ka jamana kɛlɛ janko siyaw ka ne lɔn ni ne tɛmɛna i fɛ k'a yira ko ne ye senuman ye tuma min na.› »\n17- Matigi, Masaba ko: «Ne ka baarakɛlaw Isirayɛli kiraw tun kumana mɔgɔ min koo la ne barika la kabini tumajan, ele lo. U y'a fɔ saan caaman kɔnɔ ko ne bena i ci ka taga Isirayɛlidenw kɛlɛ. 18Nga ni Gɔgi tagara ko a be Isirayɛli jamana kɛlɛ loon min na, ne dusu bena gwan kosɔbɛ. Ne Matigi, Masaba le ko ten. 19Ne dimininba b'a fɔ keliya kosɔn k'o loon na, dugukolo bena yɛrɛyɛrɛ kosɔbɛ Isirayɛli jamana kɔnɔ. 20Jigɛw ni kɔnɔw ni kongosogow ni fɛɛn fofotaw ni dugukolo kan mɔgɔw bɛɛ bena yɛrɛyɛrɛ ne ɲakɔrɔ. Kuluw bena cici, faraw bena kɛ mugu ye, kogow bɛɛ bena ben duguma. 21Ne bena murujantigiw wele Gɔgi kama ne ka kuluw bɛɛ kan. Ne Matigi, Masaba le ko ten. Mɔgɔ kelen kelen bɛɛ bena murujan ta u balimaw kama. 22Ne bena Gɔgi kiti ka fɔɲɔbana ni mɔgɔfagalaw bila a la. Ne bena sanji ni sanbɛrɛ, ni tasuma ani kiribi mananin caaman jigi Gɔgi n'a ka kɛlɛdenw kan, ani siya caaman min bena kɛ n'a ye. 23Ne bena o kɛ ka ne ka boɲa yira siya caaman na, ani k'a yira u la ko ne ɲɔgɔn tɛ. O la, u ben'a lɔn ko ne ye Masaba le ye.


Yusufu y’a ka denbaya tanga | Limaniya sɔbɛ\nU ka limaniya ladegi\nA KALAN KAAN NIN NA Abkhaz Acoli Afrikaans Albanais Allemand Amharique Anglais Arabe Arménien Arménien (occidental) Aymara Azéri Azéri (cyrillique) Bachkir Baoulé Bassa (cameroun) Batak (Karo) Batak Toba Bengali Bicol Birman Bulgare Catalan Cebuano Chichewa Chinois cantonais (simplifié) Chinois cantonais (traditionnel) Chinois mandarin (simplifié) Chinois mandarin (traditionnel) Chitonga Chitonga (Malawi) Chitumbuka Chiyao Cibemba Coréen Creole de Maurice Creole seychelles Croate Créole haïtien Danois Efik Espagnole Estonien Ewé Fidjien Finnois Français Féroïen Ga Georgien Goun Grec Groelandais Guarani Gujarati Haoussa Herero Hiligaynon Hindi Hongrois Hébreu Igbo Iloko Indonésien Isoko Italien Japonais Javanais Jula Kabye Kannada Karen S’gaw Kazakh Kikuyu Kiluba Kinyarwanda Kirghiz Kirundi Kisonge Kongo Kwangali Kwanyama Langue des Signes Américaine Langue des signes brésilienne Langue des signes chilienne Langue des signes coréenne Langue des signes cubaine Langue des signes espagnole Langue des signes italienne Langue des signes malawite Langue des signes mexicaine Langue des signes polonaise Langue des signes péruvienne Langue des signes russe Lhukonzo Lingala Lituanien Luganda Lunda Luo Macédonien Makua Malagach Malay Malayalam Maltais Marathi Maya Mixe Mongol Moore Nahuatl (Nord de Puebla) Ndonga Ndébélé Ndébélé(Zimbabwe) Ngabere Nias Norvégien Nyaneka Nzema Néerlandais Népali Oromo Ossete Otetela Ourdou Pangasinan Papiamento (aruba) Papiamento (curaçao) Pendjabi Persan Polonais Portugais Quechua (Ancash) Quechua (Ayacucho) Quechua (Bolivie) Quechua (Cuzco) Romain Russe Samoan Sango Sena Sepedi Serbe Serbe (romain) Sesotho du Lesotho Shona Silozi Singhalais Slovaque Slovène Sranan tongo Suédois Swahili Swahili (Rép. dém. du Congo) Swati Tagalog Tahitien Tatar Tcheque Thaï Tigrinya Tiv Totonaque Tshiluba Tshwa Tsonga Tswana Turc Turkmene Twi Tzotzil Télougou Tétoum Dili Ukrainien Umbundu Venda Vietnamien Waray-Waray Wayuunaiki Wolaitsa Xhosa Yoruba Zande Zapotec (de l'isthme) Zoulou langue des signes colombienne tamoul tchouvache\nKALANSEN TAN NI KƆNƆNTƆNNAN\nGwatigi ɲuman tun lo min limaniyanin lo\n1, 2. a) Mun lo tun bena kɛ yɛlɛmani ye Yusufu n’a ka denbaya fɛ? b) Yusufu tun ka kan ka kibaro goman juman lo fɔ a muso ye?\nYUSUFU be doni wɛrɛ lara fali kɔɔ kan. Miiri k’a filɛ, a be fali kɔnɔbara mɔmɔ ani a b’a ɲɛɛ munumunu ka sira filɛ. Dugu bele ma gwɛ fɔlɔ Bɛtilehɛmu. Tagamajan min b’u kɔnɔna, a be miirila o la. Ale n’a ka denbaya fitinin ka kan ka taga Misira. O ye jamana wɛrɛ ye. Yala u bena deli o siyamɔgɔw ka kaan n’u ka landakow la wa?\n2 A tun man nɔgɔ Yusufu fɛ k’o kibaro goman fɔ a muso kanulen Mariyamu ye. Nka, Ala ka mɛlɛkɛ ye min fɔ a ye siko la, a y’a jaa gwɛlɛya k’o fɔ Mariyamu ye: Masacɛ Erɔdi b’a fɛ k’u ka deen fitinin faga! U ka kan ka teliya ka boli (Matiyo 2:13, 14 kalan). Mariyamu hakili ɲagamina kosɔbɛ. Mun na mɔgɔ b’a ɲini k’a deen fitinin jalakibali nin ɲɔgɔn faga? Yusufu fana ma o koo faamu. Nka, u lara Jehova ka kuma na ani u y’u yɛrɛ labɛn ka taga Misira.\n3. Yusufu n’a ka denbaya bɔra Bɛtilehɛmu cogo min na, o lakali. (Ɲɛɛ 163 ka jaa filɛ fana.)\n3 Mɔgɔw bele be sinɔgɔra Bɛtilehɛmu. Bɔnɛ min bena u sɔrɔ, u t’o kala ma. Nka, Yusufu, Mariyamu ani Yezu bɔra nɛmɛnɛmɛ ka taga. U y’u ɲɛsin worodugu fan fɛ. Kɛnɛ be cira kɔrɔn fan fɛ. Yusufu m’a lɔn koo min bena u sɔrɔ. Ale miniziyecɛ gwansan be se k’a ka denbaya tanga Sutana ni masacɛ ma cogo di? Yala a bena se k’a ka denbaya balo tuma bɛɛ wa? Jehova Ala ye deen min kalifa a ma, a ɲɔgɔn tɛ yen. Yala a bena se k’a janto o deen na ani k’a lamɔ wa? Nin bɛɛ tɛ kɔlɔkɔlɔko ye Yusufu fɛ dɛ! A y’o kunkanbaara dafa cogo di? Bangebagaw ni an kelen kelen bɛɛ be se ka Yusufu ka limaniya ladegi cogo di? An k’o lajɛ.\nYusufu tun be a ka denbaya tanga\n4, 5. a) Cogo juman na Yusufu ka ɲɛnamaya yɛlɛmana pewu? b) Mɛlɛkɛ ye mun lo fɔ walisa ka Yusufu jija?\n4 Ka Yusufu to a wolodugu Nazarɛti kɔnɔ, a kalo damanin ye nin ye, a ye Eli denmuso maminɛ. Kabi o wagati la, a ka ɲɛnamaya yɛlɛmana pewu. Yusufu b’a lɔn ko Mariyamu ye kantigi ye, a m’ale janfa. Nka, a y’a mɛn ko a kɔnɔman lo! A tun b’a fɛ k’a furuko dabila dogo la walisa a tɔgɔ kana tiɲɛ. * Nka, mɛlɛkɛ dɔ kumana a fɛ siko la k’a fɔ a ye ko Mariyamu ye kɔnɔ ta hakili senu lo barika la. Mɛlɛkɛ y’a fɔ fana ko Mariyamu bena deen min wolo, “ale lo ben’a ka mɔgɔw kisi u ka hakɛw ma.” A ye Yusufu hakili sigi fana ko: “I kana siran ka Mariyamu furu.”—Mat. 1:18-21.\n5 Mɛlɛkɛ ye min fɔ Yusufu ye, a y’o kɛ sabu mɔgɔ tilennin tun lo ani a tun be mɛnni kɛ Ala fɛ. A sɔnna ko a bena o deen lamɔ min tɛ a yɛrɛ woloden ye, nka o deen koo ka gwɛlɛ Ala ma ka tɛmɛ fɛɛn bɛɛ kan. O tun ye kunkanbaara ye min man nɔgɔ fewu. Kɔfɛ, masacɛ ka cii kosɔn, Yusufu n’a muso kɔnɔman tagara Bɛtilehɛmu k’u tɔgɔ sɛbɛ. O yɔrɔ lo la, deen nin wolola.\n6-8. a) Koo jumanw lo nana ni yɛlɛmani ye tugun Yusufu n’a ka denbaya fitinin fɛ? b) An b’a lɔn cogo di ko lolo nin ye Sutana lo nɔɔ ye? (Jukɔrɔla kunnafoni lajɛ fana.)\n6 Yusufu n’a ka denbaya ma kɔsegi Nazarɛti. Nka, u sigira Bɛtilehɛmu. Kilomɛtɛrɛ 10 dɔrɔn tun be Bɛtilehɛmu ni Zeruzalɛmu cɛ. Fantanw tun lo, nka Yusufu y’a seko bɛɛ kɛ walisa ka Mariyamu ni Yezu mako wasa ani k’u tanga tɔɔrɔ ma. A ma mɛɛn, u yɛlɛmana boon dennin dɔ kɔnɔ. Tuma min na Yezu ye saan kelen ɲɔgɔn sɔrɔ, u ka ɲɛnamaya barila ka yɛlɛma tugun.\n7 Cɛɛ dɔw bɔra kɔrɔn fan fɛ, fɔɔ Babilonɛ, ka na u filɛ. Lolo lɔnbagaw tun lo. Lolo dɔ lo y’u ɲɛminɛ ka na n’u ye fɔɔ Yusufu ni Mariyamu ka soo. Deen min tun bena kɛ Yahutuw ka masacɛ ye, u tun be ale lo ɲinina. U ye bonyaba la Yusufu n’a ka denbaya kan.\n8 O lolo lɔnbagaw tun b’a kala ma wo, u t’a kala ma wo, u ye Yezu niin bila faratiba la. Lolo nin ma tilen ka na n’u ye Bɛtilehɛmu dɛ, nka a tagara n’u ye Zeruzalɛmu fɔlɔ. * O yɔrɔ la, u y’a fɔ masacɛ jugu Erɔdi ye ko deen min bena kɛ Yahutuw ka masacɛ ye, u be ale lo yɔrɔ ɲinina. O kuma ye ɲangoya bila Erɔdi la.\n9-11. a) Mun lo b’a yira ko mɔgɔ wɛrɛ tun be yen min fanga ka bon ka tɛmɛ Erɔdi ni Sutana ta kan? b) Misira taga kɛra cogo min na, danfaran juman be yen o ni nsiirin kumaw cɛ?\n9 Nka, mɔgɔ wɛrɛ tun be yen min fanga ka bon ka tɛmɛ Erɔdi ni Sutana ta kan. Cogo di do? Tuma min na lolo lɔnbagaw sera Yezu n’a bamuso fɛ, u ye bonyafɛnw di u ma gwansan. Miiri k’a filɛ, o koo barila Yusufu ni Mariyamu na cogo min na. U ye fɛɛn sɔngɔ gwɛlɛw sɔrɔ ten gwansan: “sanu ni wusulan ani tulu kasadiman.” Lolo lɔnbagaw tun ye deen nin sɔrɔ yɔrɔ min na, u tun b’a fɛ ka kɔsegi ka taga o fɔ masacɛ Erɔdi ye. Nka, Jehova ye u bali. A y’a fɔ u ye siko la ko u ka sira wɛrɛ minɛ ka kɔsegi u ka soo.—Matiyo 2:1-12 kalan.\n10 Lolo lɔnbagaw taganin kɔ, a ma mɛɛn Jehova ka mɛlɛkɛ dɔ ye Yusufu lasɔmi ko “a ka wili ka boli ka taga ni deen n’a baa ye Ezipiti [Misira] jamana na, bari Erɔdi bena deen yɔrɔ ɲini ko a b’a faga. Ko a ka to o yɔrɔ la fɔɔ n’ale ka kuma sera a ma tuma min na.” (Mat. 2:13). I ko an y’a ye kalansen daminɛ na cogo min na, Yusufu ma to ka munumunu. A deen niin koo tun ka gwɛlɛ a ma ka tɛmɛ fɛɛn bɛɛ kan. O lo kama, a y’a ka denbaya minɛ ka taga Misira. U tun ye bonyafɛn sɔngɔ gwɛlɛ minw sɔrɔ, o tun bena Yusufu dɛmɛ k’u ka tagama musakaw sara ani k’a ka denbaya balo Misira.\nYusufu ye a ɲɛnako to yen ani a y’a jija k’a deen tanga\n11 Wagatijan o kɔ, dɔw y’a lakali ko Misira sira kan, Yezu fitininman ye kabako kɛ ka sira surunya. A ye benkannikɛlaw gwɛn ka bɔ sira kan, ani a yɛrɛ y’a kɛ tamarosun dɔ y’a kuun biri walisa ale bamuso k’a deenw bɔ. O kumaw ye nsiirinw ye minw tɛ sɔrɔ Bibulu kɔnɔ. * Tiɲɛn na, o tagama kɛra tagamajan ye min tun man nɔgɔ. U tun be tagara jamana min na, u tun t’a kɔnɔkow lɔn.\nYusufu tun labɛnnin lo k’a yɛrɛ saraka a ka denbaya kosɔn\n12. Bi, bangebagaw be se ka kalan juman sɔrɔ Yusufu fɛ deenw lamɔko la?\n12 Bangebagaw be se ka kalan caaman sɔrɔ Yusufu fɛ. A tun labɛnnin lo k’a yɛrɛ saraka walisa k’a ka denbaya tanga farati ma. A gwɛnin lo ko a tun b’a ka denbaya jati Jehova ka nilifɛn nafamanba ye. Bi, bangebagaw b’u deenw lamɔna duniɲa juguman kɔnɔ. Koo caaman be se ka deenw bila farati la, k’u sɔɔn tiɲɛ ani hali k’u mako sa pewu. Ni denbaw ni denfaw be Yusufu ladegi k’u seko bɛɛ kɛ ka u deenw tanga duniɲa juguman nin ma, o ka kan ni tandoli ye!\nYusufu tun be a ka denbaya mako wasa\n13, 14. Mun na Yusufu ni Mariyamu labanna ka taga sigi Nazarɛti dugu la?\n13 A be komi Yusufu n’a ka denbaya ma mɛɛn Misira. Wagati dɔɔni kɔ, mɛlɛkɛ y’a fɔ Yusufu ye ko Erɔdi sara. Yusufu y’a ka denbaya minɛ ka kɔsegi u faso la. O cogo la, u ye kiraya kuma dɔ dafa. A tun fɔra galen ko Jehova tun bena a Dencɛ “wele ka bɔ Ezipiti jamana na.” (Mat. 2:15). Nka, Yusufu bena taga n’a ka denbaya ye yɔrɔ juman sisan?\n14 Yusufu tun b’a yɛrɛ kɔrɔsi Arikelayusi ma. Ale lo tun sigira masaya la Erɔdi nɔɔ na. Nanbaramɔgɔ ni mɔgɔfagala tun lo fana. O kama, joo tun be Yusufu fɛ ka siran o cɛɛ ɲɛ. Ala y’a fɔ Yusufu ye siko la ko a ka taga saheli fan fɛ k’a yɔrɔ janya Zeruzalɛmu n’a ka nanbarakow la. Yusufu tagara sigi a wolodugu Nazarɛti kɔnɔ, Galile mara la. Ale ni Mariyamu y’u ka denbaya lamɔ o yɔrɔ lo la.—Matiyo 2:19-23 kalan.\n15, 16. I k’a lakali Yusufu tun be baara sifa min kɛ. N’a sɔrɔ a tun b’o baara kɛ ni minan sifa jumanw ye?\n15 Yusufu ni Mariyamu m’a ɲini k’u ka ɲɛnamaya kɛ faamanya la. O bɛɛ n’a ta a tun man nɔgɔ u fɛ. Bibulu b’a fɔ ko Yusufu tun ye miniziye ye. O kɔrɔ ko a be baara sifa caaman kɛ ni lɔgɔ ye. A be yiriw ben, ka yirikuruw sama, k’u lɛsɛ walisa ka fɛɛn caaman dilan n’u ye i n’a fɔ: boonw, batow, pɔɔn denninw, wotorow, zuuw ani sɛnɛkɛminan sifa caaman (Mat. 13:55). Baara gwɛlɛ tun lo. Bibulu sɛbɛwagati la, miniziye tun ka teli ka baara kɛ a ka soo daa la wala ateliye dɔ kɔnɔ a ka soo gɛrɛfɛ.\n16 Baarakɛminan sifa caaman tun be Yusufu fɛ. A be komi a facɛ lo ye u dɔw di a ma. N’a sɔrɔ a tun be baara kɛ ni ekɛri, marito, lasi, jende fitinin, sizo, yirisɔgɔnan ani a ɲɔgɔnnaw ye. A tun be baara kɛ fana ni kɔli sifa caaman ni puwɛntiw ye, u minw sɔngɔ tun man nɔgɔ.\n17, 18. a) Yezu ye kalan juman sɔrɔ a lamɔfa fɛ? b) Mun na Yusufu tun ka kan ka baara kɛ caaman caaman?\n17 Miiri k’a filɛ, cɛdennin Yezu be a lamɔfa ka baara kɛcogo filɛra. A y’a ɲɛɛw waga ka Yusufu ka kɛtaw bɛɛ kɔrɔsi. A facɛ gamanw n’a bolokala barikamanw b’a kabakoya. A ɲɛɛ b’a la ko a faa bolow be se baara la koɲuman ani a ɲɛda be manamana. N’a sɔrɔ Yusufu y’a daminɛ ka baara nɔgɔman dɔw yira a dencɛ la, i n’a fɔ ka lɔgɔ tereke k’a nugu ni jɛgɛfara janin ye. A be baara kɛ ni lɔgɔ minw ye, n’a sɔrɔ a ye u dɔw faranfasi yira Yezu la i n’a fɔ torosun, oliviyesun ani dɔ wɛrɛw.\nYusufu y’a dencɛ degi miniziye baara la\n18 Yezu b’a lɔn fana ko Yusufu bolo barikaman minw be yiriw ben, k’u lɛsɛ ani k’u gwengwe ɲɔgɔn kan, u be se fana k’ale n’a bamuso n’a dɔgɔninw mɔmɔ walisa k’u dusu saalo. Tiɲɛn na, Yusufu ni Mariyamu ka denbaya be bonyana ka taga. U ye deen wɔɔrɔ ɲɔgɔn wolo ka fara Yezu kan (Mat. 13:55, 56). Yusufu ka kan ka baara kɛ caaman caaman walisa k’u bɛɛ balo.\nYusufu y’a faamu ko min kɔrɔtanin lo ka tɛmɛ fɛɛn bɛɛ kan, o ye k’a ka denbaya mako wasa Alako ta fan fɛ\n19. Yusufu tun be a ka denbaya ka Alako nege wasa cogo di?\n19 O bɛɛ n’a ta, Yusufu y’a faamu ko min kɔrɔtanin lo ka tɛmɛ fɛɛn bɛɛ kan, o ye k’a ka denbaya mako wasa Alako ta fan fɛ. O kama, a be wagati kɛ n’a deenw ye k’u kalan Jehova n’a ka sariyaw koo la. Ale ni Mariyamu tun be to ka taga n’u ye batoso kɔnɔ u sigida la. O yɔrɔ la, mɔgɔw tun be Ala ka sariya kalan ni kaanba ye ani k’a ɲɛfɔ. U kɔsegitɔ soo, n’a sɔrɔ Yezu tun be Yusufu ɲininga koo caaman na ani ale tun b’a jija k’a ka Alako nege wasa. Yusufu tun be taga fana n’a ka denbaya ye seliw la Zeruzalɛmu. Saan o saan, n’a sɔrɔ u tun be lɔgɔkun fila ɲɔgɔn ta ka kilomɛtɛrɛ 120 kɛ walisa ka taga Tɛmɛnkan seli kɛ ani ka kɔsegi.\nYusufu tun be to ka taga n’a ka denbaya ye Alabatosoba kɔnɔ Zeruzalɛmu\n20. Kerecɛn denbayaw kɔnɔ, gwatigiw be se ka Yusufu ladegi cogo di?\n20 Bi, kerecɛn denbayaw kɔnɔ, gwatigiw fana b’o ɲɔgɔn kɛ. U b’u yɛrɛw di u deenw kosɔn. Hali ni u b’u jija ka baara kɛ k’u ka denbaya balo, u ɲɛnako fɔlɔ ye k’u deenw kalan Jehova koo la. U b’u jija sɔbɛ la ka gwa kɔnɔ batoli kɛ ani u be taga n’u deenw ye kafo ka lajɛnw na ani lajɛnbaw la. I ko Yusufu, u b’a lɔn ko koo si man fisa n’o ye.\nU “hakili ɲagaminin” tun lo\n21. A lakali Yusufu n’a ka denbaya tun be min kɛ Tɛmɛnkan seli wagati la. Tuma juman lo u bɔra a kala ma ko Yezu tɛ u cɛma?\n21 Yezu saan 12nan na, Yusufu y’a ka denbaya minɛ ka taga Zeruzalɛmu Tɛmɛnkan seli la i ko a tun be deli k’a kɛ cogo min na. Denbaya caaman ninsɔndiyanin be tugu ɲɔgɔn kɔ ka jamana cɛtigɛ, o y’a sɔrɔ biinw nugunin lo. O tagama tun be kɛ marisi ni awirilikalo cɛ. U tun mana surunya Zeruzalɛmu kuluyɔrɔw la, u caaman tun b’a daminɛ ka Zeruzalɛmu tagako dɔnkiliw la. Mɔgɔ caaman tun b’o dɔnkiliw lɔn (Zab. 120–134). Dugu tun fanin lo mɔgɔ waa caaman na. Seli banni kɔ, denbayaw tun be soo siraw ta. N’a sɔrɔ Yusufu ni Mariyamu ɲɛɛ gwannin tun lo baara la. O kama, u y’a miiri ko n’a sɔrɔ Yezu tugura u somɔgɔ dɔw kɔ. U ye tile kelen tagama kɛ ani, kabako ye! Yezu tɛ u cɛma.—Luka 2:41-44.\n22, 23. Yusufu ni Mariyamu ye mun lo kɛ tuma min na u y’a lɔn ko u deen tɛ yen jama cɛma? Tuma min na u y’a ye, Mariyamu ye mun lo fɔ?\n22 U hakili ɲagaminin kɔsegira Zeruzalɛmu ka Yezu ɲini yɔrɔ bɛɛ. Miiri k’a filɛ, u kabakoyara k’a ye ko dugu lakolon lo sisan. U tora k’u deen ɲini yɔrɔ bɛɛ ani k’a tɔgɔ weele. Nka, u deen be yɔrɔ juman do? Tile sabanan na, n’a sɔrɔ Yusufu y’a daminɛ k’a yɛrɛ ɲininga ko kɔni Jehova ma tigɛ ale la dɛ? A laban, u tagara batosoba kɔnɔ. O yɔrɔ la, u y’a ɲini yɔrɔ bɛɛ fɔɔ ka taga a siginin sɔrɔ sariya karamɔgɔw cɛma batosoba yɔrɔ dɔ la. Miiri k’a filɛ Yusufu ni Mariyamu dusu lafiyara cogo min na!—Luka 2:45, 46.\n23 Yezu y’a mako don o cɛɛw la ka to k’u lamɛn ani k’u ɲininga. A ka hakilitigiya n’a ka jaabiliw ye u bɛɛ kabakoya. Nka, o koo ye Mariyamu ni Yusufu kɔnɔ gwan. Yusufu ma fɛɛn fɔ, nka Mariyamu kɔni ye min fɔ, o bɛnnin be u fila ka miiriya ma. A ko: “N deen, mun y’a to i ye nin kɛ an na ten? A filɛ, ne n’i facɛ hakili ɲagaminin tun b’i yɔrɔ ɲinina.”—Luka 2:47, 48.\n24. Gwɛlɛya min be bangebagaw ka baara la, Bibulu b’o yira ka gwɛ cogo di?\n24 Nin cogo la, Bibulu b’a yira ka gwɛ bangebagaw ka baara ye min ye. Yusufu ni Mariyamu ka koo b’a yira ko bangebagaw ka baara be se k’u hakili ɲagami hali n’u deen dafanin lo! An be duniɲa juguman min kɔnɔ bi, koo caaman be bangebagaw ‘hakili ɲagami.’ Nka denfaw ni denbaw be se ka dususalo sɔrɔ n’u b’a to u hakili la ko gwɛlɛya minw b’u kan, Bibulu be kuma o koo la.\n25, 26. Yezu y’a bangebagaw jaabi cogo di? N’a sɔrɔ a ka kumaw ye mun lo kɛ Yusufu la?\n25 Yezu y’a sugandi ka taga sigi yɔrɔ min na a tun magwɛrɛnin lo kosɔbɛ a sankolola Faa Jehova la. O yɔrɔ la, a ninsɔndiyanin tun lo ka kalan sɔrɔ Ala koo la. A y’a kɔnɔ gwɛ k’a bangebagaw jaabi ko: “Mun na aw tun be ne yɔrɔ ɲini? Aw tun m’a lɔn ko ne ka kan ka sɔrɔ n Faa ka soo kɔnɔ wa?”—Luka 2:49.\n26 Siga t’a la, Yusufu miirila o kuma nunu na siɲɛ caaman na. N’a sɔrɔ u kɛra kunkɔrɔta ye a fɛ ani u yɛrɛ ye yɛlɛmisɛn bila a la tuma dɔw la. Tiɲɛn lo ko a ye baaraba kɛ walisa k’o miiriya ɲɔgɔn don a lamɔden dusu la Jehova Ala koo la. Yusufu ye Yezu minɛ cogo min na kabi a denmisɛnman, o y’a dɛmɛ a k’a faamu faa kanutigi b’a janto mɔgɔ la cogo min na.\n27. N’i ye denfa ye, nɛɛma juman lo dira i ma? Mun na i ka kan k’i hakili to Yusufu koo la?\n27 N’i ye denfa ye, yala i b’a lɔn ko nɛɛma dira i ma k’i deenw dɛmɛ u k’a faamu ko faa ɲuman ka baara ye k’a deenw kanu ani k’u tanga wa? N’i be deen dɔw lamɔna k’a sɔrɔ i wolodenw tɛ, i hakili to Yusufu koo la k’a lɔn ko deenw bɛɛ tɛ kelen ye ani nafa be u bɛɛ la. O deenw dɛmɛ u k’u magwɛrɛ kosɔbɛ u sankolola Faa Jehova Ala la.—Efɛzikaw 6:4 kalan.\nYusufu ye muɲuli kɛ ni kantigiya ye\n28, 29. a) Min fɔra Luka 2:51, 52 kɔnɔ, o be mun lo yira Yusufu koo la? b) Yusufu y’a dencɛ Yezu dɛmɛ cogo di a ye hakilitigiya sɔrɔ?\n28 Bibulu tɛ bɛrɛ fɔ an ye tugun Yusufu ka ɲɛnamaya tɔɔ koo la. Nka, a be min fɔ, nafaba b’o la. A b’a fɔ ko Yezu tora k’a bangebagaw “boɲa kosɔbɛ.” Bibulu b’a fɔ fana ko “dɔ tora ka fara Yezu kundama n’a hakili kan. A koo diyara Ala ni mɔgɔw ye.” (Luka 2:51, 52 kalan). O kumaw be mun lo yira Yusufu koo la do? U be koo caaman yira a koo la. U b’a yira ko Yusufu tora k’a ka denbaya ɲɛminɛ sabu a dencɛ dafanin tun be bonya la a ka kuntigiya kan ani a tun be kolo a ye.\n29 U b’a yira fana ko dɔ tora ka fara Yezu ka hakilitigiya kan. Siga t’a la, o fanba bɔra Yusufu lo la. O wagati la, Yahutuw ka ntalen kɔrɔ dɔ tun b’a fɔ ko baara kɛta man ca cɛɛ minw fɛ, olu dɔrɔn lo be se ka hakilitigiya sɔbɛ sɔrɔ. Nka, bololabaarakɛlaw i n’a fɔ miniziyew, sɛnɛkɛlaw ani numuw, olu tɛ “se ka kiti tigɛ ani u tɛ se ka ntalen kumaw kɔrɔ fɔ.” O ntalen kuma bele be sɔrɔ kitabu dɔ kɔnɔ bi. Nka kɔfɛ, Yezu ka koo y’a yira ko o ntalen kuma tɛ tiɲɛn ye. Tiɲɛn lo ko Yezu lamɔfa tun ye miniziye gwansan ye. Nka, miiri k’a filɛ siɲɛ daa min na a lamɔfa y’a kalan bɛrɛbɛrɛ Jehova ka kitikow la a denmisɛn tuma na! Siga t’a la, a y’o kɛ siɲɛ caaman na.\n30. Yusufu ye ɲɛyirali juman to bi gwatigiw ye?\n30 An b’a ye fana ko Yusufu ka dɛmɛ lo y’a to Yezu bonyana ka barika sɔrɔ. Komi Yusufu ye Yezu balo ka ɲɛ, o kama a bonyana ka kɛ cɛɛ barikaman ye. Ka fara o kan, a y’a dencɛ degi a kɛra bololabaarakɛla ŋana ye. Mɔgɔw tun tɛ Yezu weele ko miniziyecɛ dencɛ dɔrɔn dɛ, nka u tun b’a weele fana ko “miniziye” (Mariki 6:3). O b’a yira ko Yusufu y’a lamɔ ka ɲɛ. Gwatigi hakilitigiw be Yusufu ladegi: u b’u deenw lamɔ ka ɲɛ walisa sini ma, u ka se u yɛrɛ kɔrɔ.\n31. a) An be se k’a fɔ ko Yusufu sara tuma juman? ( Koorilen fana lajɛ.) b) Yusufu ye ɲɛyirali juman to an ye?\n31 Yezu batisera a saan 30nan na. K’a daminɛ o wagati ma, Bibulu tɛ kuma tugun Yusufu koo la. A be komi Mariyamu tun ye firiyamuso ye tuma min na Yezu y’a ka cidenya baara daminɛ (Koorilen nin lajɛ “ Yusufu sara tuma juman?”). Yusufu ye ɲɛyirali ɲuman min to, an tɛ ɲinɛ o kɔ. A kɛra faa ye min y’a ka denbaya tanga, k’a mako wasa ani a ye muɲuli kɛ fɔɔ ka se a saya ma. Faaw wo, gwatigiw wo, kerecɛn kelen kelen bɛɛ ka kan ka Yusufu ka limaniya ɲɔgɔn ladegi.\nYusufu sara tuma juman?\nAn kɔni b’a lɔn ko Yusufu tun be sii la Yezu saan 12nan wagati la. Yahutuw fɛ, kanbele tun mana saan 12 sɔrɔ, a tun b’a daminɛ k’a faa ka baara degi. A saan 15nan na, a tun be kɛ paranti ye. A be komi sanni Yusufu ka sa, a ye Yezu degi miniziye baara la. Nka, yala a tun bele be sii la tuma min na Yezu y’a ka cidenya baara daminɛ a saan 30nan na wa? An ma la o la. Yezu ka cidenya baara wagati la, Bibulu b’a yira ko a bamuso n’a dɔgɔninw tun be sii la. Nka, a tɛ foyi fɔ Yusufu koo la. Mɔgɔw yɛrɛ ye Yezu weele ko “Mariyamu dencɛ,” u m’a fɔ ko Yusufu dencɛ (Mariki 6:3). Mariyamu tun be koow latigɛ a yɛrɛ ma, a tɛ kaan bɔ cɛɛ si ma (Zan 2:1-5). O wagati la, muso tun tɛ sɔn k’o kɛ k’a cɛɛ to sii la. A laban, sanni Yezu ka sa, a y’a bamuso kalifa ciden Zan ma (Zan 19:26, 27). A tun tɛna o kɛ ni Yusufu tun be sii la halibi. O kama, an be se k’a jati ko Yusufu sara Yezu kanbele tuma na. Komi Yezu lo tun ye dencɛ fɔlɔ ye, n’a sɔrɔ ale lo ye Yusufu nɔɔ ta miniziye baara la walisa k’a bamuso n’a dɔgɔninw balo fɔɔ ka taga se a batise wagati ma.\n^ dakun 4 O wagati la, cɛɛ tun mana muso maminɛ, o koo tun be jati sɔbɛko ye i n’a fɔ furu.\n^ dakun 8 Lolo nin tun tɛ lolo gwansan ye ani Ala lo m’a bɔ. A gwɛnin lo ko Sutana lo y’o kabako kɛ. Nanbarako tun lo a ye min kɛ walisa k’a ɲini ka Yezu faga.\n^ dakun 11 Bibulu b’a yira ka gwɛ ko Yezu y’a ka “kabako fɔlɔ” kɛ a batisenin kɔ le.—Zan 2:1-11.\nMIIRI K’A FILƐ . . .\nYusufu y’a ka denbaya tanga cogo di?\nYusufu y’a ka denbaya mako wasa cogo di?\nMun lo b’a yira ko Yusufu muɲuna ka Ala ka cii dafa?\nE b’a fɛ ka Yusufu ka limaniya ɲɔgɔn ladegi koo jumanw na?\nA ci dɔ ma A ci dɔ ma Gwatigi ɲuman tun lo min limaniyanin lo\nYusufu tun ye gwatigi ɲuman ye min limaniyanin lo\nJaa min b’a yira koow kɛra wagati min na\nKoow Ɲɛnabɔla Jɛnkulu ka bataki\nABƐLI A sara, nka a be kuma halibi\nNUHUN A tun be tagama ni tiɲɛn Ala ye\nIBRAYIMA ‘Dannabaaw bɛɛ faa’\nRUTI “E bena taga yɔrɔ o yɔrɔ ne fana bena taga o yɔrɔ la”\nANƐ A y’a kɔnɔkow bɛɛ fɔ Ala ye delili la\nSAMUYƐLI A “tun be boɲana ka taga” Jehova ɲɛɛ kɔrɔ\nSAMUYƐLI A ye muɲuli kɛ jigitigɛ bɛɛ n’a ta\nABIGAYƐLI A ye koow kɛ ni hakilitigiya ye\nELIYA A ye tiɲɛn batoli lafasa\nELIYA A tun be kɔrɔsili kɛ ani ka kɔnɔni kɛ\nELIYA A ka Ala y’a dusu saalo\nZONASI A ka filiw y’a kolo\nZONASI Ala y’a dɛmɛ a kɛra makaritigi ye\nƐSITƐRI A y’a niin bila farati la Ala ka mɔgɔw kosɔn\nƐSITƐRI A ye koow kɛ ni hakilitigiya ni jagwɛlɛya ni yɛrɛsaraka miiriya ye\nMARIYAMU “Matigi ka jɔnmuso filɛ ne ye”\nMARIYAMU A tun be miiri o koow bɛɛ la\nYUSUFU Gwatigi ɲuman tun lo min limaniyanin lo\nMARITA “Ne lanin b’a la”\nPIYƐRI A ye siranya ni sigasigali miiriya kɛlɛ\nPIYƐRI A kɛra kantigi ye, kɔrɔbɔliw bɛɛ n’a ta\nPIYƐRI Matigi y’a degi yafali kɛcogo la\nTexte Options de téléchargement des publications numériques U ka limaniya ladegi\nAudio Fɛɛn lamɛntaw telesarse cogow U ka limaniya ladegi\nA ci dɔ ma A ci dɔ ma U ka limaniya ladegi


Bonya lara Yezu kan, k’a to kɔnɔbara la | Yezu ka ɲɛnamaya\nBonya lara Yezu kan, k’a to kɔnɔbara la\nMARIYAMU BE TAGARA BƆ A SOMƆGƆ ELIZABƐTI YE\nMɛlɛkɛ Gabiriyɛli y’a fɔ Mariyamu ye ko a bena dencɛ wolo min tɔgɔ bena la ko Yezu. O dencɛ bena kɛ Masacɛ ye fɔɔ abada. Mariyamu ye mɛlɛkɛ ɲininga ko: “Ne bena se ka kɔnɔ ta cogo di? K’a sɔrɔ ne ma cɛɛ lɔn fɔlɔ.”—Luka 1:34.\nGabiriyɛli y’a jaabi ko: “Nii Senuman bena jigi i kan, Fɛɛn bɛɛ kuntigi Ala ka sebagaya bena kɛ i kan. O kama, i bena Deen senuman min wolo, a bena wele Ala Dencɛ.”—Luka 1:35.\nN’a sɔrɔ Gabiriyɛli b’a fɛ ka Mariyamu dɛmɛ a ka sɔn ale ka kuma ma. O kama, a y’a fɔ ko: “A filɛ, i balimamuso Elizabɛti fana ye kɔnɔ ta a n’a ka kɔrɔya bɛɛ, a kalo wɔɔrɔnan ye nin ye. A bena dencɛ wolo, ale min tun be jati muso wolobali ye. Ala te dɛsɛ foyi la.”—Luka 1:36, 37.\nGabiriyɛli ye min fɔ, Mariyamu sɔnna o ma. A ko: “Ne ye Matigi ta ye, i y’a fɔ cogo min na, Ala k’a kɛ ne ye ten.”—Luka 1:38.\nGabiriyɛli taganin kɔ, Mariyamu y’a yɛrɛ labɛn ka taga bɔ Elizabɛti ye. Elizabɛti n’a cɛɛ Zakari be Zeruzalɛmu gɛrɛfɛ, Zude kuluyɔrɔw la. N’i bɔra Mariyamu fɛ Nazarɛti, i be se ka tile saba wala naani kɛ ka sɔrɔ ka se yen.\nMariyamu sera Zakari ka soo. A dontɔ, a y’a somɔgɔ Elizabɛti fo. O tuma na, Elizabɛti fara hakili senu na ani a y’a fɔ Mariyamu ye ko: “I ye nɛɛma sɔrɔ Ala fɛ ka tɛmɛ musow bɛɛ kan, ani deen min b’i kɔnɔ, o fana ye nɛɛma sɔrɔ. Ne ye jɔn ye fɔɔ ne Matigi bamuso yɛrɛ be na bɔ ne fɛ? A filɛ, ne y’i ka folikan mɛn tuma min na, ne deen lamagara nisɔndiya fɛ ne kɔnɔ.”—Luka 1:42-44.\nMariyamu ye Elizabɛti waleɲuman lɔn kosɔbɛ. A y’a jaabi ko: “Ne be Matigi boɲa n dusu la, ne nisɔn diyanin be n Kisibaga Ala kosɔn, bari, a y’a hakili to a ka jɔnmuso majiginin na. Kabini sisan, mɔgɔw ben’a fɔ waati bɛɛ ko ne dagamunin lo, bari Setigi ye kobabaw kɛ ne ye.” An k’a kɔrɔsi ko Ala ye nɛɛmaba kɛ Mariyamu ye. O n’a ta bɛɛ, Mariyamu ye nɔɔrɔ bɛɛ la Ala lo kan. Mariyamu ko: “A tɔgɔ ka senu. Ala be makari a ɲasiranbagaw la waati bɛɛ.”—Luka 1:46-50.\nMariyamu tora ka Ala tando ani ka kiraya kumaw fɔ hakili senu barika la. A ko: “A ye kabakow kɛ n’a ka sebagaya ye, a ye yɛrɛboɲalaw hakili ɲagami. A ye fanga bɔsi faamaw na ka dɛsɛbatɔw kɛ mɔgɔbabaw ye. A ye fɛnɲuman caaman di kɔngɔtɔw ma ka fɛntigiw bololakolon bila ka taga. A nana ni dɛmɛ ye Isirayɛli jama ma, min y’a ka baarakɛlaw ye, k’a hakili to a ka ɲumanya la Ibrayima n’a kɔmɔgɔw faan fɛ, i ko a tun y’a daa di an faaw ma cogo min na.”—Luka 1:51-55.\nMariyamu tora ni Elizabɛti ye kalo saba ɲɔgɔn. N’a sɔrɔ a ye Elizabɛti dɛmɛ sanni a jigituma ka se. O muso kantigi fila kɔnɔman lo Ala barika la. Koo ɲuman lo u ka to ɲɔgɔn fɛ o wagati ɲɔgɔn na!\nA kɔrɔsi bonya min lara Yezu kan, k’a to kɔnɔbara la. Elizabɛti y’a weele ko “ne Matigi.” Tuma min na Mariyamu ye Elizabɛti fo, deen min be Elizabɛti kɔnɔbara la, ale “lamagara nisɔndiya fɛ.” Kɔfɛ, mɔgɔ bɛɛ tɛna o bonya ɲɔgɔn la Mariyamu n’a dencɛ kan, min ma wolo fɔlɔ. An bena o lajɛ kɔfɛ.\nMariyamu bena kɔnɔ ta cogo min na, Mɛlɛkɛ Gabiriyɛli y’a dɛmɛ cogo di k’o faamu?\nBonya juman lo lara Yezu kan k’a to kɔnɔbara la?\nMariyamu ye wagati hakɛ juman lo kɛ ni Elizabɛti ye? Mun na do?\nA ci dɔ ma A ci dɔ ma Bonya lara Yezu kan, k’a to kɔnɔbara la\njy sap. 2 ɲɛɛ 12-13


Ɲiningali: Jon lo ye Yezu Krista?\nJaabili: Nin ɲiningali nin kɔfɛ ko mɔgɔw b’o yɛrɛ ɲininga ni “Ala be yen wa” mɔgɔ damani lanin tɛ ko Yezu Krista tun be yen. Bɛɛ bi sɔn ko Yezu Krista tun ye mɔgɔ yɛrɛ lo ye min tamanan Israyɛli dugukolo kan o tuman ni sisan cɛ saan 2000. Sisan mɔgɔ dɔw ma sɔn ko Yezu Krista ka Alaya nin na. Diinɛw caman y’a yira ko Yezu Kista tun ye Ala ciira walima karamɔgɔ ɲuman ba wala Ala mɔgɔ ba. A gwɛlɛya yɔrɔ ye ko Bibulu y’a fɔ ko Yezu tun tɛmɛnin lo ciiraw kan, karamɔgɔ ɲuman ba wala Ala mɔgɔba kan.\nC.S. Lewis ka livuru min tɔgɔ le ye Mere Christianity y’a fɔ fɛnw min bi tugu : “ N bi fɛ ka mɔgɔ bɔ kuman kolon minw ɲasini lo A [Yezu Krista] ma: ‘Ne’ sɔnnan ko Yezu Krista kɛra karamɔgɔ ba ye, nga n ti sɔn ko nin fɔɲana kuma nin min b’a fɔ k’a ye Ala ye.’” An ma kan ka nin koo kelen drɔn le fɔ. Ni Yezu Krista ye buna adamaden drɔn ye ni a sera ka kuman fɔ a ye min fɔ a ti se ka kɛ karamɔgɔba drɔn ye. Walima a bi kuman a kunfɛ—walima yaalabaga—walima gehanama deen. An kan ka sugandili kɛ. Walima nin cɛɛ tun ye Ala ka deen ye, walima fatɔ lo wala a ka jugu n’o ye. Walima i b’a daa tugu fanga ra, walima i bi dajii to a kan walima i b’a faga komi sutaana deen; walima tuguni i bi sosoli a ɲanfɛ k’a k’a wele ko Matigi ani Ala. Bari an ka na tlo kɛ ni kuman lakolonw k’a jaati ko karamɔgɔba lo min ye adamaden ye. A ma nin sugandili nin to anw. A tun ti ni o hakili nin ye.”\nO ra, Yezu yɛrɛ kofɔra k’a ye jon lo ye? Bibulu nin y’a fɔ k’a ye jon le ye? Fɔlɔ, an ka ta filɛ Yezu yɛrɛ ka kuman na Zan 10:30, “Ne ni n Faa ye kelen ye.” Fɔlɔ, a ma kɛ komi a fɔra k’a ye Ala ye. An ka ta filɛ Zuwifi bena min kɛ a ka kuman nin koo ra. “‘Anw m’a fɔ ko an b’i bon koɲuman kɛnin kama, nga anw b’a fɛ k’i bon bari i ye kuma fɔbali fɔ. Ele adamatendtɔ, i b’a fɔ ko i ye Ala ye!“‘ (Zan 10:33). Zuwifu nunu tun ye Yezu ka ɲafɔli nin faamu kosɔbɛ ko a tun ko a ye Ala ye. Vɛrɛse nataw kɔnɔ Yezu m’u kuma sɔsɔ k’a fɔ o ye ko, “Ne ma fɔ ko n ye Ala ye dɛ.” O kɔrɔ ko Yezu tun b’a fɛ ka fɔ ko tiɲɛ la, “Ne ni n Faa ye kelen” (Zan 10:30). Zan 8:58 fana ye misali dɔ wɛrɛ ye: Yezu y’a fɔ u ye ko, “tiɲɛ tiɲɛ na….. ne b’a fɔ aw ye ko sani Ibrayima ka wolo, ne tun be yen!” Zuwifu minw ye nin kuma lamɛn o wilila tugu ka kabakuruw cɛ k’u b’a bon (Zan 8:589). Yezu y’a Alaya gansi mɔgɔw ma ko “Ne Ye Min Ye” bɔnin bi ni Ala ka tɔgɔ min be Layidu kɔrɔ nin na (Ɛkizɔdi 3:14). Mun lo kama Zuwifuw wulila ka kabakuruw ta k’a bon tugu n’a tun ma fɔ fɛn minw o lanin lo k’a ye Ala nɛni, ko a kofɔra k’a ye Ala ye?\nZan 1:1 y’a fɔ ko “kuma nin tun ye Ala ye.” Zan 1:14 y’a fɔ ko “ kuma nin kɛra mɔgɔ ye.” O kɔrɔ ko Yezu ye Ala min kɛra mɔgɔ ye. Toma min ye Yezu ka anton y’a fɔ Yezu ko “Ne Matigi ni n ka Ala” (Zan 20:28). Yezu m’a kuma sɔsɔ. Pɔli fana ye nin kuma suguya fɔ, “…Setigi Ala an Kisiba Yesu Krista” (Titi 2:13). Piyɛri fana y’a fɔ, “… an ka Ala ni an ka Kisiba Yezu Krista” (2Piyɛri 1:1). Faa Ala ye seere ye nin Yezu ye tigi min na ka fɔ ko, “Nga a y’a fɔ a Deen ka koo la ko;” ‘Ala, e ka Masaya be to deen kan kudayi! I ka masabere ye tilenninya ta ye, Tilenninya ka d’i ye.’” Layidu kɔrɔ nin kɔnɔ u ye Yezu ka Alaya koɲɛsigi kofɔra.“Bari, deen dɔ wolola an fɛ, dencɛ dira an ma. Masaya dir’a ma. A bena wele ko ladilikɛbagasɛbɛ, Ala Fangatigi, Waati bɛ Faa Hɛrɛtigi.”(Ezayi 9:5)\nO de kɔsɔn C.S. Lewis y’a fɔ ko, ni an lanin lo ko Yezu ye Karamɔgɔba le drɔɔn o ti tiɲɛ ye. Yezu y’a fɔ gwɛyara k’ale ye Ala ye pian. N’a tun ti Ala, a tun bena kɛ galontigɛla ye, o ra a ti se ka kɛ Ala ka ciira ye, karamɔgɔ ɲuman, walima Ala ka mɔgɔɲuman ye. “Lɔnnibaga” dɔww minw banbara ka Yezu ka kuma fɔ ka yira ko “Tariku ka Yezu” nin ma fɔ kuma dɔw minw Bibulu y’a fɔ k’a fɔra nin ye.Anw ye jon lo ka sɔrɔ ka Ala ka kuman dalaminɛ ka fɔ ko Yezu ye nin fɔ walima a ma nin fɔ? Bi tile tariku “Lɔnnibaga” juman min tun ma siginin ni Yezu ye foo saan 2000 timɛni waati nin bi se ka fɔ ko Yezu ye nin fɔ walima a ma nin fɔ ka tɛmɛ minw tun be n’a ye o waati la, minw tun ye baara kɛ a ma, minw tun y’a yɛrɛ ka kalan ni lamɛn (Zan 14:26)?\nMun lo kɛra ko Yezu ka mɔgɔya/Alaya kɛra sɛbɛ ye ten? Mun lo kanma Yezu mɔgɔya walima a Alaya kɛra ko lo ye ten? Tiɲɛ fisaman min b’a yira ko Yezu ka kan ka kɛ Ala ni ye ko, ni Yezu tun ti Ala ye, a ka saya tun ti se ka duniyan ka jurumuw ka ɲangili sara bɔ (1 Zan 2:2). Ala drɔn lo bi se ka duniyan ka jurumuw bɛɛ ta (Ɔrɔmukaw 5:8; 2 Korɛntikaw 5:21). Yezu tun ka kan ka kɛ Ala ye ka se ka an ka juru sara. Yezu kan ka kɛ mɔgɔ ye ka se ka sa. Yezu y’a yɛrɛ ka Alaya kofɔ: “Ne le ye sira, ni tiɲɛ, ani nii dibaga ye. Mɔgɔ ti se ka na n Faa fɛ ni ne sababu tɛ.” (Zan 14:6).


Yir 14 AKKDC08 - O kɔ, ne ko n be filɛli kɛ, n ye - Bible Search\nYir 13 Yir 15\n1- O kɔ, ne ko n be filɛli kɛ, n ye Sagaden nin lɔnin ye *Siyɔn kulu kan. Mɔgɔ waa kɛmɛ ni bi naani ni naani (144 000) tun be n'a ye. A tɔgɔ, n'a Faa tɔgɔ sɛbɛnnin b'u bɛɛ teen na. 2Kumakan dɔ bɔra sankolo la. Kumakan nin tun bɔnin be jiba woyokan fɛ, walima saan pɛrɛnkan fɛ. Kumakan nin bɔnin tun be gɔnifɔla ka kolonjo kaan fɛ. 3Mɔgɔ nunu tun be masasigilan ɲafɛ, ni nimanfɛn naani nunu, ani cɛkɔrɔbaw ɲafɛ. U tun be dɔnkilikura dɔ lara, mɔgɔ si te min lɔn fɔɔ mɔgɔ waa kɛmɛ ni bi naani ni naani nunu dɔrɔn. Ala tun ye minw kunmabɔ dugukolo kan.\n4O mɔgɔ nunu tun ma sɔn k'u yɛrɛ nɔgɔ ni musoko ye. Olu kɔni, hakɛ t'u kan. Ni Sagaden tagara yɔrɔ o yɔrɔ, u be tugu a kɔ. Olu kisira ka kɛ saraka fɔlɔw ye adamadenw cɛma ka kɛ Ala ni Sagaden ta ye. 5- Galon ma bɔ u daa la ka ye. Olu ye jalakibaliw ye.\nMɛlɛkɛ dɔw be kitiko fɔra\n6O kɔ, ne ye mɛlɛkɛ dɔ tɛmɛtɔ ye fɔɔ sankolo la. Kibaru diman min ye waati bɛɛ ta ye, o b'a bolo k'a lase diɲɛ mɔgɔw bɛɛ ma, jamanaw kɔnɔ siyaw bɛɛ ma. O kibaru nin tena nagasi abada. 7Mɛlɛkɛ nin tun be pɛrɛnna ka to k'a fɔ ko: «Aw ye siran Ala ɲa, aw y'a boɲa, bari a ka kiti waati sera. Ale min ye sankolo ni dugukolo dan, ka kɔgɔji ni kɔɔw dan, aw k'ale bato.»\n8- Mɛlɛkɛ wɛrɛ tugura fɔlɔ nin kɔ, n'a b'a fɔra ko: «A halakira! Babilɔni duguba nin halakira! Ale min kɛra sababu ye ka siyaw bɛɛ bila a ka kakalaya la.»\n9Mɛlɛkɛ wɛrɛ tugura fila nunu kɔ, n'a be pɛrɛnna k'a fɔ ko: «Mɔgɔ o mɔgɔ be Sogo nin, n'a jaa bato, a ka taamasiɲɛ be mɔgɔ o mɔgɔ teen na, walima a bolo kan, 10- olu kɔni bena duvɛn jalan min, min ye Ala ka dimi ta ye. U bena tɔɔrɔ kosɔbɛ tasuma ni kiribi kɔnɔ mɛlɛkɛ senumanw ni Sagaden ɲana. 11- U jɛnitasuma tena faga abada. Mɔgɔ minw bɛɛ tun ye Sogo nin n'a jaa bato, ni minw y'a tɔgɔ taamasiɲɛ sɔrɔ, olu si tena lafiɲɛ sɔrɔ sufɛ, walima tilefɛ abada.»\n12O kama Ala ka mɔgɔ minw b'a ka kuma bato ani k'u jigi to Yezu kan, olu ka jijawaati sera.\n13O kɔ, kumakan dɔ bɔra sankolo la. A ko ne ma: «A sɛbɛn ko: mɔgɔ minw be sa k'u jigi lanin to Matigi kan kabini sisan, olu dagamunin lo.» Nii Senuman ko: «U bena lafiɲɛ, bari u ye kɛwaliɲumanw kɛ.»\n14- O kɔ, ne ye sankaba gwɛman dɔ ye. Mɔgɔ min tun siginin b'a kan, o bɔnin be mɔgɔ dencɛ fɛ. Masafugulan sanulaman tun b'a kuun na, wɔrɔsɔ dadiman dɔ tun b'a bolo. 15- Ayiwa, mɛlɛkɛ dɔ wɛrɛ bɔra Alabatosoba kɔnɔ, k'a kaan kɔrɔta k'a fɔ sankaba kan sigibaga ye ko: «Kanni kɛ n'i ka wɔrɔsɔ ye, bari dugukolo suman mɔna, a kantuma sera.» 16O tuma na, mɔgɔ min siginin tun be sankaba kan, a y'a ka wɔrɔsɔ kɛ ka dugukolo suman bɛɛ kan.\n17O kɔ, mɛlɛkɛ wɛrɛ bɔra arijana Alabatoso kɔnɔ, wɔrɔsɔ dadiman tun b'ale fana bolo.\n18Mɛlɛkɛ wɛrɛ bɔra sarakabɔyɔrɔ gɛrɛfɛ o ye tasumatigi ye. A y'a kaan kɔrɔta k'a fɔ wɔrɔsɔtigi ye ko: «I ka wɔrɔsɔ kɛ ka *ɛrɛzɛn nunu tigɛ, bari u mɔna.» 19O mɛlɛkɛ nin y'a ka wɔrɔsɔ kɛ ka ɛrɛzɛn nunu bɛɛ tigɛ. A y'a bɛɛ don duvɛn lalagayɔrɔ la. O ye Ala ka dimi ye. 20- U y'a nɔɔni n'u seen ye dugu kɔɔ kan. A jii nin kɛra joli ye ka woyo fɔɔ ka see kilo kɛmɛ saba ma, min duɲa be mɛtɛrɛ kelen ni tilan ɲɔgɔn bɔ.


Bibulu ka maanaw: Piyɛri tagara bɔ Kɔrinɛyi ye - Jehova Seerew ka ɛntɛrɛnɛti yɔrɔ daganin\nPIYƐRI lo lɔnin be yan, ani a teri dɔw lo be a kɔfɛ. Nka, mun na cɛɛ nin y’a kunbiri gwan Piyɛri ɲɛɛ kɔrɔ? A ka kan k’o kɛ wa? I b’o cɛɛ nin lɔn wa?\nO cɛɛ nin ye Kɔrinɛyi lo ye. Ɔrɔmukaw ka sɔrɔdasiw kuntigi dɔ lo. Kɔrinɛyi tun tɛ Piyɛri lɔn, nka a fɔra a ye ko a k’a weele ka na a ka soo. An k’a filɛ o koo kɛra cogo min na.\nYezu ka kalanden fɔlɔw tun ye Yahutuw lo ye, Kɔrinɛyi kɔni tun tɛ Yahutu ye. Nka a tun be Ala kanu, a tun b’a deli ani a tun be koɲuman caaman kɛ mɔgɔw ye. O kama, loon dɔ wulada fɛ mɛlɛkɛ dɔ y’a yɛrɛ yira a la k’a fɔ a ye ko: ‘I be Ala bato minkɛ, o diyara a ye ani a bena i ka delili jaabi. I ka mɔgɔw ci Zope, ka taga cɛɛ dɔ weele, a tɔgɔ ko Piyɛri. A ka jatigicɛ tɔgɔ ko Simɔn, a ka soo be kɔgɔji daa la.’\nO yɔrɔnin bɛɛ, Kɔrinɛyi ye mɔgɔ dɔw ci ka taga Piyɛri weele. O dugusagwɛ, k’a to o mɔgɔw yɔrɔ tun man jan Zope la, Piyɛri tun be Simɔn ka sanbon kan. O yɔrɔ la, yeli fɛ, Ala y’a kɛ Piyɛri ye minanba dɔ jigitɔ ye ka bɔ sankolo la. Kongosogo ni bɛgɛn sifaw bɛɛ be o minan kɔnɔ. Ka kɛɲɛ ni Ala ka sariya ye, o kongosogow ni bɛgɛnw tun ye fɛɛn nɔgɔninw ye minw man kan ka dumu. Nka, kumakan dɔ y’a fɔ ko: “Piyɛri, wili ka nunu dɔ faga ka ɲimi.”\nPiyɛri y’a jaabi ko: ‘Abada! Ne ma deli ka fɛɛn nɔgɔnin si don n daa la ka ye.’ Nka, kaan nin y’a fɔ a ye tugun ko: ‘Ala ye fɛɛn min saniya, kana a fɔ ko o nɔgɔnin lo.’ O koo kɛra fɔɔ siɲɛ saba. Piyɛri tun b’a yɛrɛ ɲiningara o koow kɔrɔ la. K’a to o la, Kɔrinɛyi ka cidenw sera luda la ani ka Piyɛri koo ɲininga.\nPiyɛri jigira ka taga ani k’a fɔ ko: “Aw be mɔgɔ min yɔrɔ ɲinina, ne lo. Aw ye dɔ di.” O cɛɛw y’a ɲɛfɔ ko mɛlɛkɛ dɔ lo y’a fɔ Kɔrinɛyi ye ko a ka Piyɛri weele ka na a ka soo. Piyɛri sɔnna, ani o dugusagwɛ, a n’a teriw tagara bɔ Kɔrinɛyi ye Sezare.\nKɔrinɛyi tun y’a somɔgɔw n’a teri sɔbɛw lajɛn ka Piyɛri makɔnɔ. Piyɛri dontɔ soo kɔnɔ, Kɔrinɛyi tagara a kunbɛn, ka ben a seen kɔrɔ ani k’a kunbiri gwan i ko i ɲɛɛ b’a la jaa kan. Nka Piyɛri y’a fɔ ko: ‘Wuli, bari ne fana ye i bɔɲɔgɔnko adamaden lo ye.’ Tiɲɛn na, Bibulu b’a yira ko a daganin tɛ ka biri adamaden ɲɛɛ kɔrɔ k’a bato. An ka kan ka Jehova kelenpe dɔrɔn lo bato.\nMɔgɔ minw bɛɛ lajɛnnin tun be Kɔrinɛyi ka soo kɔnɔ, Piyɛri ye u waaju. A ko: ‘Ne y’a lɔn sisan ko mɔgɔ minw b’a fɛ ka baara kɛ Ala ye, a be sɔn u bɛɛ ma.’ K’a to kuma na, Ala y’a ka hakili senu jigi o mɔgɔw kan ani u y’a daminɛ ka kaan wɛrɛw fɔ. Kalanden minw tun nana ni Piyɛri ye, o koo ye u kabakoya sabu u tun b’a miiri ko Ala be olu Yahutuw dɔrɔn lo fɛ. O koo y’u dɛmɛ u k’a faamu ko Ala tɛ siya si fisaya dɔ wɛrɛ ye. Nin tɛ koo ɲuman ye an bɛɛ ka kan k’an hakili to min na wa?\nKɛwaliw 10:1-48; 11:1-18; Yirali 19:10.\nJaa nin kan, cɛɛ min y’a kunbiri gwan, jɔn lo?\nMɛlɛkɛ dɔ ye mun lo fɔ Kɔrinɛyi ye?\nKa Piyɛri to Simɔn ka sanbon kan Zope dugu la, Ala ye mun lo yira a la?\nMun na Piyɛri y’a fɔ Kɔrinɛyi ye ko a man kan ka biri ale seen kɔrɔ ani k’a bato?\nKalanden minw tun nana ni Piyɛri ye, olu tun ye Yahutuw ye. Mun lo ye u kabakoya?\nAn be kalanba juman sɔrɔ Piyɛri taganin koo la Kɔrinɛyi fɛ?\nKɛwaliw 10:1-48 kalan.\nPiyɛri ka kuma minw be sɔrɔ Kɛwaliw 10:42 kɔnɔ, u be mun yira Masaya kibaro duman waajuli baara koo la? (Mat. 28:19; Mariki 13:10; Kɛw. 1:8)\nKɛwaliw 11:1-18 kalan.\nTuma min na Jehova y’a yira ka gwɛ ale sagonata ye min ye siya wɛrɛw koo la, Piyɛri ye o koo ta cogo di, ani an be se k’a ladegi cogo di? (Kɛw. 11:17, 18; 2 Kor. 10:5; Efɛz. 5:17)\nA ci dɔ ma A ci dɔ ma Maana 109nan: Piyɛri tagara bɔ Kɔrinɛyi ye


Bibulu ka maanaw: Zɛfite ka dajuru - Jehova Seerew ka ɛntɛrɛnɛti yɔrɔ daganin\nYALA i ma deli ka dajuru dɔ ta ani k’a ye kɔfɛ ko a ka gwɛlɛ k’a dafa wa? O ɲɔgɔn lo ye cɛɛ nin sɔrɔ min be jaa nin kan. O lo y’a to a dusu tiɲɛnin lo ten. Israɛl ka kititigɛla jaa gwɛlɛ dɔ lo, a tɔgɔ ko Zɛfite.\nZɛfite tile la, Israɛldenw tun ye Jehova bila. U tun y’a daminɛ ka kojugu kɛ tugun. O kama, Jehova y’a to Amoniw k’u tɔɔrɔ. O la, Israɛldenw kasira Jehova nɔfɛ ko: ‘An y’i hakɛ ta. Sabari, an kisi!’\nJama ye kojugu minw kɛ, u nimisara o la. U ye Jehova bato kokura k’a yira ko u nimisara. O la, Jehova y’u dɛmɛ tugun.\nJama ye Zɛfite lo sugandi walisa k’u juguw, Amoniw kɛlɛ. Zɛfite tun b’a fɛ kosɔbɛ Jehova k’ale dɛmɛ o kɛlɛ la. O kama, a ye dajuru ta Jehova ye ko: ‘N’i ye Amoniw don ne bolo, ne kɔsegitɔ, mɔgɔ fɔlɔ min bena bɔ ne ka soo kɔnɔ ka ne kunbɛn, ne bena o tigi di i ma.’\nJehova ye Zɛfite ka dajuru lamɛn ani a y’a dɛmɛ ka see sɔrɔ a juguw kan. Zɛfite kɔsegitɔ, i b’a lɔn mɔgɔ fɔlɔ min bɔra a ka soo kɔnɔ k’a kunbɛn wa? A denmuso lo, o min ye a deen kelenpe ye. Zɛfite kulera ko: ‘N denmuso, i ye ne bila dusukasi la ka ne niin tɔɔrɔ. Ne ye n daa di Jehova ma, n tɛ se k’a yɛlɛma tugun.’\nTuma min na Zɛfite denmuso y’a faa ka dajuru koo mɛn, a dusu tiɲɛna fɔlɔ. O dajuru kɔrɔ tun ko a ka kan k’a faa n’a teriw bila ani ka taga a sii tɔɔ bɛɛ kɛ ka baara kɛ Jehova ye a ka fanibugu kɔnɔ Silo. Nka, a y’a fɔ a faa ye ko: ‘N’i ye i daa di Jehova ma, i ka o koo kɛ.’\nO cogo la, Zɛfite denmuso tagara Silo ka baara kɛ Jehova ye a ka fanibugu kɔnɔ a sii tɔɔ bɛɛ la. Saan o saan, Israɛlmusow tun be taga bɔ a fɛ ka tile naani kɛ n’a ye k’a ɲɛnagwɛ. Zɛfite denmuso koo tun ka di jama ye sabu a tun ye Jehova ka baaraden ɲuman ye.\nKiritigɛlaw 10:6-18; 11:1-40.\nZɛfite tun ye jɔn lo ye, ani Israɛldenw tun be mun lo kɛ ale ka tile la?\nZɛfite tun ye dajuru juman ta Jehova ye?\nZɛfite ye see sɔrɔ Amoniw kan, nka mun lo y’a dusu tiɲɛ a setɔ a ka soo?\nZɛfite denmuso y’a faa ka dajuru koo mɛn tuma min na, a ye mun lo fɔ?\nMun na Zɛfite denmuso koo tun ka di jama ye?\nKiritigɛlaw 10:6-18 kalan.\nIsraɛldenw ye Jehova kaan bila ka bɔnɛ minw sɔrɔ, an be lasɔmini juman sɔrɔ o koo la? (Kirit. 10:6, 15, 16; Ɔrɔm. 15:4; Yir. 2:10)\nKiritigɛlaw 11:1-11, 29-40 kalan.\nZɛfite ko ale bena a denmuso kɛ “saraka jɛnita” ye. An b’a lɔn cogo di ko o kɔrɔ tun tɛ k’a faga yɛrɛyɛrɛ la ani k’a jɛni tasuma na? (Kirit. 11:31; Lev. 16:24; Det. 18:10, 12)\nKɔrɔ juman na Zɛfite y’a denmuso di ka kɛ saraka ye?\nZɛfite ye dajuru ta Jehova ye. A ye o koo jati cogo min na, an be kalan juman sɔrɔ o la? (Kirit. 11:35, 39; Waaj. 5:4, 5; Mat. 16:24)\nCogo juman na Zɛfite denmuso ka ɲɛyirali ɲuman be kerecɛn denmisɛnw jija u k’u yɛrɛ di kudayi cidenya baara kama? (Kirit. 11:36; Mat. 6:33; Fil. 3:8)\nA ci dɔ ma A ci dɔ ma Maana 53nan: Zɛfite ka dajuru


Mar 15 AKKDC08 - Sɔgɔma joona, sanni tile ka bɔ, - Bible Search\nPilati be Yezu kiti\n(Mat 27.1-2,11-26; Luka 23.1-5,13-25; Zan 18.28—19.16)\n1Sɔgɔma joona, sanni tile ka bɔ, sarakalasebagaw kuntigiw ni sariya karamɔgɔw ni cɛkɔrɔbaw, ani zuwifuw ka kititigɛlaw bɛɛ ye ɲɔgɔn ye Yezu ka koo la. U y'a siri ka taga don Pilati bolo. 2Pilati y'a ɲininga ko: «I ye zuwifuw ka masacɛ ye wa?» Yezu y'a jaabi ko: «I yɛrɛ y'a fɔ.»\n3Sarakalasebagaw kuntigiw y'a jalaki kosɔbɛ. 4Pilati y'a ɲininga tugu ko: «I te foyi fɔ wa? U b'i jalakira koo minw bɛɛ la, i m'o mɛn wa?»\n5Nga Yezu ma foyi fɔ tugu. O ye Pilati kabakoya.\nJama ko Yezu ka gwengwen lɔgɔ kan\n(Mat 27.15-26; Luka 23.13-25; Zan 18.39—19.16)\n6Saan o saan *Hɔrɔnya ɲanagwɛ tuma na, Pilati tun be kasoden dɔ bila ka kɛɲɛ ni jama ka laɲini ye. 7O y'a sɔrɔ cɛɛ dɔ tun be yen min tɔgɔ ko Barabasi. O tun be kaso la n'a murutiɲɔgɔnw ye o waati la, bari u tun ye mɔgɔ dɔ faga tuma min na u murutira Ɔrɔmu faamaw ma. 8Jama tagara Pilati fɛ k'a daali ko: «I be to ka koo min kɛ an ye saan o saan Hɔrɔnya ɲanagwɛ tuma na, o kɛ an ye.»\n9Pilati y'u ɲininga ko: «Aw b'a fɛ ne ka zuwifuw ka masacɛ le bila wa?»\n10Pilati tun y'a lɔn ko ɲagoya le y'a to sarakalasebagaw kuntigiw ye Yezu don ale bolo. 11Nga sarakalasebagaw kuntigiw ye jama kɔnɔnasu k'u ka Pilati daali ko a ka Barabasi bila. 12Pilati y'u ɲininga tugu ko: «O tuma na, aw be min wele zuwifuw ka masacɛ, aw b'a fɛ ne ka mun kɛ o la?»\n13U pɛrɛnna ko: «A gwengwen lɔgɔ kan!»\n14Pilati y'u ɲininga tugu ko: «Mun na? A ye kojugu jumɛn kɛ?»\nU pɛrɛnna ka tɛmɛ fɔlɔta kan ko: «A gwengwen lɔgɔ kan!»\n15Pilati tun b'a fɛ ka jama sago kɛ minkɛ, a ye Barabasi bila. A ye mɔgɔ bila ka Yezu bugɔ ni golokami ye, ka sɔrɔ k'a don sɔlidasiw bolo k'u ka taga gwengwen lɔgɔ kan.\nSɔlidasiw be yɛlɛ Yezu ma\n(Mat 27.27-31; Zan 19.2-3)\n16Sɔlidasiw tagara ni Yezu ye Zude mara kuntigi ka luu kɔnɔ. U ye sɔlidasi tɔw bɛɛ wele k'u lajɛn yen. 17U ye deleke wuleman don a kaan na, ka ŋɔni dan k'a la a kuun na i ko masafugulan. 18O kɔ, u tora k'a fɔ ko: «I dansɛ, zuwifuw ka masacɛ», 19ka to k'a bugɔ a kuun na ni bere ye, k'u daji tu a kan, ani k'u kunbiri gwan a kɔrɔ i n'a fɔ u b'a boɲa. 20U yɛlɛla a ma ka ban tuma min na, u ye deleke wuleman nin bɔ a kaan na, k'a yɛrɛ ka deleke ta k'a don a la. U bɔra ka taga n'a ye a gwengwenyɔrɔ la.\nU be Yezu gwengwen lɔgɔ kan\n(Mat 27.32-44; Luka 23.26-43; Zan 19.17-27)\n21- U taatɔ ni Yezu ye a gwengwenyɔrɔ la, u ye cɛɛ dɔ tɛmɛtɔ ye ka bɔ kongo la. Sirɛnika tun lo min tɔgɔ ko Simɔn. Alɛkisandiri ni Urufusi facɛ lo. Sɔlidasiw y'a karaba ka Yezu gwengwenlɔgɔ ta. 22U tagara ni Yezu ye yɔrɔ dɔ la u be min wele u ka kaan na ko Gɔligota, o kɔrɔ ko kungolo yɔrɔ. 23U ye fura dɔ ɲagami duvɛn na k'u b'a d'a ma a k'a min, nga a banna. 24- O kɔ, u y'a gwengwen lɔgɔ kan. U ye kala la ka Yezu ka faniw tilan ɲɔgɔn cɛ. U ye kala la waasa k'a lɔn min ka kan ka min sɔrɔ. 25U y'a gwengwen lɔgɔ kan tuma min na, o y'a sɔrɔ tilekun bɔra a be lɛrɛ saba bɔ. 26U y'a gwengwen kuun min na, u y'o sɛbɛn walaka dɔ kan ko: «Zuwifuw ka masacɛ.» 27U ye benkannikɛla fila gwengwen lɔgɔ dɔw kan Yezu gɛrɛfɛ. Kelen tun b'a kinibolo fɛ, kelen tun b'a numanbolo fɛ. [ 28- O cogo la, min sɛbɛnnin be Ala ka kuma na ko: «U y'a jati kojugukɛlaw dɔ ye», o dafara.]\n29- Mɔgɔ minw tun be tɛmɛna, u tun b'u kuun karikari ka Yezu nɛni ko: «Anhaan! E min be se ka Alabatosoba ci k'a lɔ kura ye tile saba kɔnɔ, 30jigi ka bɔ gwengwenlɔgɔ kan k'i yɛrɛ kisi.»\n31O cogo kelen na, sarakalasebagaw kuntigiw ni sariya karamɔgɔw tun be yɛlɛ Yezu ma n'u b'a fɔ ɲɔgɔn ye ko: «A ye mɔgɔ wɛrɛw kisi, nga a te se k'a yɛrɛ kisi. 32N'a ye Ala ka Mɔgɔ wolomanin nin ye, Isirayɛli ka masacɛ, a ka jigi ka bɔ gwengwenlɔgɔ kan sisan. N'an ye o ye, an bena la a la.»\nU tun ye mɔgɔ minw gwengwen lɔgɔ kan Yezu gɛrɛfɛ, olu fana tun b'a nɛnina.\n(Mat 27.45-56; Luka 23.44-49; Zan 19.28-30)\n33Tilegwangwan fɛ, dibi donna yɔrɔ bɛɛ fɔɔ ka lɛrɛ saba kɛ. 34- Tile sumana tuma min na, Yezu pɛrɛnna u ka kaan na ko: «Eloyi, Eloyi, lamasabakitani?» O kɔrɔ ko: «Ne ka Ala, ne ka Ala, mun na i ye ne bila?»\n35Mɔgɔ minw tun be yen, u dɔw y'o pɛrɛnkan mɛn minkɛ, u y'a fɔ ko: «Aw k'aw tulo malɔ. A be kira Eli welela.»\n36- U dɔ bolila ka taga fuu ta, k'a don vinɛgiri la, k'a bila bere jamanjan dɔ kunna, ko a b'a di Yezu ma a k'a min. O cɛɛ nin y'a fɔ ko: «Aw ye lɔ. An ben'a filɛ yala ni Eli bena na a bɔ gwengwenlɔgɔ nin na.»\n37Yezu kulera ka sɔrɔ ka sa. 38- O tuma na, Alabatosoba cɛtigɛfani faranna fila ye k'a daminɛ sanfɛ fɔɔ duguma. 39Sɔlidasi kɛmɛ kuntigi min tun lɔnin be Yezu ɲafɛ, o y'a ye ko a sara ten minkɛ, a y'a fɔ ko: «Siga t'a la, cɛɛ nin tun ye Ala Deen ye.»\n40- Muso dɔw fana lɔnin tun be yɔrɔjan k'o koow filɛ. Magidala Mariyamu, Zaki fitini ni Zoze bamuso Mariyamu, ani Salome tun b'o musow cɛma. 41Yezu tun be Galile mara la tuma min na, olu tun be to ka tugu a kɔ k'a dɛmɛ. Muso caaman tun b'u cɛma fana minw tun tagara ni Yezu ye Zeruzalɛmu.\n(Mat 27.57-61; Luka 23.50-56; Zan 19.38-42)\n42Lafiɲɛlon labɛnlon wuladafɛ tun lo. O dugusagwɛ tun bena kɛ lafiɲɛlon ye. 43Arimateka Yusufu y'a jaa gwɛlɛya ka taga Pilati sɛgɛrɛ ka Yezu suu daali a fɛ janko lafiɲɛlon koow kana ɲagami. Yusufu tun ye mɔgɔbaba ye zuwifuw ka kititigɛlaw cɛma. Ale fana tun be Ala ka masaya waati kɔnɔna. 44Pilati y'a mɛn ko Yezu sara joona ten minkɛ, o y'a kabakoya. A ye sɔlidasi kuntigi wele k'a ɲininga yala ni Yezu satuma mɛnna. 45A ye kunnafoni sɔrɔ ka bɔ sɔlidasi kuntigi fɛ tuma min na, a sɔnna Yusufu ka taga Yezu suu ta. 46Yusufu tagara bagi san. O kɔ, a tagara Yezu suu bɔ gwengwenlɔgɔ kan ka bagi nin meleke a la. U tun ye kaburu min sogi farakulu la, a y'a suu don o kɔnɔ. O kɔ, a ye kabakuru belebeleba dɔ kolonkolon ka kaburu datugu n'a ye. 47Magidala Mariyamu ani Zoze bamuso Mariyamu ye Yezu suu donyɔrɔ filɛ.


2 Timothy 3 AAINT - Abimatnuwi inaso’ob, mar yomanin - Bible Search\n1+ Abimatnuwi inaso’ob, mar yomanin nakakabom, yawas boro nafokar, 2sabuw boro taiyuwih akisih isah hinabow, hinikabat, hinao ra’ara’at, hini’o’orot; awah nafokar, hinah tamah fanah hinasair, aurih merarayow en, naatu kauh boro God hinitin, 3yabow en, tounuw en, kautabitabir, tafa’asar, yaso’ar, gamin boro hinamatar, naatu yawas gewasin isan boro hinibobowen. 4Turahinah babah hinao, yateh nakabiy, dogoroh wanawanan boro men bir kakaf nama, bai’o’orot awan nakaratan; biyah ana yasisir isan boro nara’at, naatu God boro men hiniyabuw, 5+ ufuhine hai itinin i Kirisiyan sabuw na’atube, baise wanawanah hai itinin turobe ana fair i hikwahir, nati sabuw i kwanahaiwih.\n6Anayabin Orot afa sabuw hai bar hirun baibin bowabow kakafin ta ta, biyah ana naniyanamaim nawiyih hisisinaf fatumih hima’ama, hibow bai’obaiyen ta hi’obaiyih naatu turobe ana ef hihamiy. 7Nati baibin i mar etei hisisinaftobon turobe hitaso’ob isan, baise bai’obaiyenayah hi’obaiyih kakakaf, turobe men hinaso’ob. 8+ Jannes naatu Jambres hairi Moses isan hibirakit na’atube, iti orot auman turobe isan tibirakit, hai not kakafinamaim turobe hibotabir baitumatum tigugurus. 9Baise boro men manin hinabowamih, anayabin hai baikoko’aw hinabiwa’an boro bebeyan sabuw hina’itin. Jannes naatu Jambres hairi biyah mamatar na’atube.\n10Baise o i ayu au bai’obaiyen iso’ob, au yawas mi’itube ama abowabow iso’ob. Abis isan ayakitifuw abowabow iso’ob, au baitumatum, au yatenub, au yabow, au biyababanamaim wawainabu, 11+ au roukaukuwenamaim, naatu au bai’akiramaim o iso’ob. Naatu sawar abisa’awat Antioch, Ikonium naatu Lystra imaim isou himamatar iso’ob; roukoukuwen kakafin anababatun abai wainabu. Baise Regah God iti kakafihine botaitu atit. 12+ Turobe, sabuw iyab Kirisiyan ana yawasamaim hinama Keriso Jesu hinabi’ufunun boro hinarukoukuwih. 13Baise sabuw kakafih naatu iyab tebowabow hai itinin i turobe sabuw na’atube, i kakafin hisinaf tenan boro hinan hinarouwabon, ana itinin i taiyuwih hifufuwih naatu turahinah auman tibifufuwih. 14Baise o, turobe men inabohamiy, abisa abi’obaiyi inabukikin initumitum. Iso’ob iyabowat o abai’obaiyenayah, 15naatu inanot o kek ana veya na boun God ana tur kakafiyin hikikirum etei iso’ob, iti tur i karam boro not nit ukwar narerekab nabonawiy Keriso Jesu initumitum yawas inab. 16+ Tur etei i God Anunin Kakafiyin iwanih hikirum naatu turobe bai’obaiyen isan i gewasin, ata ma menamaim ebibibir nakwararit narumutufur, kakafih nayai gewas, naatu ma gewas isan ni’obaiyit tanama gewas. 17Saise orot yait God isan ebowabow bai’obaiyen tutufin nab an uman etei nasusuw bowabow ta ta etei nabow gewas.


Zɔbu 2 AKKDC08 - Loon dɔ tugu, mɛlɛkɛw nana Masaba - Bible Search\nZɔbu 1 Zɔbu 3\nZɔbu ka tɔɔrɔ filanan\n1Loon dɔ tugu, mɛlɛkɛw nana Masaba ɲakɔrɔ. Sutana fana nana n'u ye Masaba fɛ. 2Masaba ye Sutana ɲininga ko: «E bɔra min?» Sutana y'a jaabi ko: «N bɔra diɲɛ yaalayɔrɔ, ne munumununa yen.» 3Masaba y'a fɔ a ye ko: «E ye ne ka baarakɛla Zɔbu cogo ye wa? A ɲɔgɔn te dugukolo kan. Mɔgɔɲuman lo, a tilennin be. A be siran ne Ala ɲa, a te sɔn kojugu ma. E ye ne wajibiya k'a mako sa gwansan. Nga a tor'a ka mɔgɔɲumanya kan.» 4Sutana y'a fɔ Masaba ye ko: «Farisogo kɔni ye farisogo ye. Adamaden b'a bololafɛn bɛɛ kɛ k'a nii kisi le. 5E bolo la a kan k'a tɔɔrɔ. Ne lanin b'a la ko a bena i nɛni.» 6Masaba y'a fɔ Sutana ye ko: «Ayiwa, a b'i bolo, nga i kan'a nii bɔ.»\n7O la, Sutana bɔra Masaba kɔrɔ ka taga Zɔbu tɔɔrɔ ni jolijugu dɔ ye. A fari bɛɛ kɛra joli ye. 8Zɔbu tun be tɛgɛnɛkolon kɛ k'a yɛrɛ siɲɛ n'a ye, ani ka to ka sigi bugurigwɛ kɔnɔ. 9A ka muso y'a fɔ a ye ko: «Halibi e be jijara i ka mɔgɔɲumanya la wa? I te Ala nɛni ka sa wa?» 10Zɔbu y'a fɔ a ye ko: «E be kuma i ko naloman. Ala mana koɲuman kɛ an ye, an b'o fɛ. Mun na an be ban a juguman na?» O bɛɛ la, Zɔbu ma kumajugu fɔ.\nZɔbu teri saba\n11Zɔbu teriw mɔgɔ saba y'a ka tɔɔrɔkow bɛɛ mɛn. U kelen kelen bɛɛ bɔra u ka jamanaw na ka na. Elifazi bɔra Teman, Bilidadi bɔra Suwa, Sofari bɔra Naama. U ye ɲɔgɔn ye k'u be taga Zɔbu fɛ k'a makari filɛ k'a ɲaji cɛ. 12K'u to yɔrɔjan, u ye filɛli kɛ k'a ye, u ma se k'a lɔn. U tora ka kasi. U y'u ka faniw faranfaran ka to ka buguri fili sanfɛ ka kɛ u kuun na. 13U tagara sigi a gɛrɛfɛ duguma tile wolonwula ni suu wolonwula, u ma se ka kuma a fɛ. Bari u tun y'a ye ko a ka sɛgɛn ka bon kojugu.


Yezu be don Zeruzalɛmu i n’a fɔ Masacɛ | Yezu ka ɲɛnamaya\nMasacɛ be don Zeruzalɛmu, a yɛlɛnin faliden kan\nMATIYO 21:1-11, 14-17 MARIKI 11:1-11 LUKA 19:29-44 ZAN 12:12-19\nYEZU BE DON ZERUZALƐMU SETIGIYA LA\nZERUZALƐMU HALAKILI KOFƆRA\nO dugusagwɛ, o kɔrɔ, dimansilon Nisankalo tile 9nan na, Yezu n’a ka kalandenw bɔra Betani ka Zeruzalɛmu sira minɛ. U surunyana Bɛtifaze la tuma min na, o min be oliviyeyirikulu kan, Yezu y’a fɔ a ka kalanden fila ye ko.\n“Aw ye taga ɲafɛ dugu nin na. Aw bena falimuso n’a deen sirinin sɔrɔ yen. Aw k’a foni ka na n’u ye. Ni mɔgɔ dɔ y’aw ɲininga, aw k’a fɔ a tigi ye ko Matigi mako le b’u la, o yɔrɔnin bɛɛ, a bena aw to aw be na n’u ye.”—Matiyo 21:2, 3.\nKalandenw m’a faamu ko Yezu ka kumaw be Bibulu ka kiraya kuma dɔ lo dafara. Nka kɔfɛ, u y’a ye ko Zakari ka kiraya kuma lo dafara. A tun kɔnna k’a fɔ ko Ala ka Masacɛ bena don Zeruzalɛmu, a “majiginnen, a yɛlɛlen . . . fali kan, falimuso den yɛrɛ kan.”—Zakari 9:9, ABM.\nTuma min na kalandenw sera Bɛtifaze k’u be faliden n’a bamuso minɛ, mɔgɔ minw be yen, olu y’u ɲininga ko: “Mun na aw be faliden nin fonina?” (Mariki 11:5). Nka kalandenw y’a fɔ u ye ko Matigi lo mako b’u la minkɛ, u y’a to u tagara. Kalandenw y’u ka faniw la falimuso n’a deen kan, nka Yezu yɛlɛla faliden lo kan.\nYezu surunyatɔ Zeruzalɛmu la, mɔgɔ minw bɔra ka taga a kunbɛn, olu tun be cayara ka taga. U caaman y’u ka faniw la sira kan. Dɔ wɛrɛw ye “furaburuw tigɛ waga kɔnɔ” k’u la sira kan fana. U pɛrɛnna ko: “An be Ala tanu! Mɔgɔ min be nana Matigi tɔgɔ la, Ala ka barika don o la! An faa Dawuda ka masaya ɲɔgɔn min bena sigi, Ala ka barika don o la.” (Mariki 11:8-10). Fariziɲɛ minw be jama cɛma, o kumaw y’u dimi. U y’a fɔ Yezu ye ko: “Karamɔgɔcɛ, a fɔ i ta karamɔgɔdenw ye ko o ye je.” Yezu y’u jaabi ko: “Hali ni o jera, kabakuruw le bɛna pɛrɛn o nɔ ra; ne bɛ o fɔ aw ye.”—Luka 19:39, 40, Biblu Ala ta Kuma.\nKa Yezu to Zeruzalɛmu filɛli la, a y’a daminɛ ka kasi a kun na ani k’a fɔ ko: “Koo min be se ka hɛrɛ d’aw ma, n’aw tun b’o lɔn bii yɛrɛ, o tun bena ɲa. Nga, aw te foyi lɔnna o la.” Zeruzalɛmukaw bena u ka kanminɛbaliya sara sɔrɔ. Yezu y’o le fɔ ko: “Aw juguw bena . . . aw lamini, k’aw dɛrɛ faan bɛɛ la. U bena aw ka dugu n’aw yɛrɛ bɛɛ halaki, u bena boonw bɛɛ ci.” (Luka 19:42-44). Yezu ka kumaw dafara: saan 70 la, Zeruzalɛmu halakira.\nYezu donna Zeruzalɛmu tuma min na, dugu bɛɛ lamagara. U tun be ɲiningali kɛ ko: “Cɛɛ nin ye jɔn ye?” Jama tora k’a fɔ ko: “Kira Yezu lo ka bɔ Nazarɛti, Galile mara la.” (Matiyo 21:10, 11). Yezu ye Lazari suu kunu mɔgɔ minw ɲɛɛ na, olu y’o kabako lakali dɔ wɛrɛw ye. Fariziɲɛw dusu tiɲɛna sabu u m’a lɔn u bena min kɛ. U y’a fɔ ɲɔgɔn ye ko: “Mɔgɔ bɛɛ le be tugur’a kɔ.”—Zan 12:18, 19.\nYezu tagara Alabatoso kɔnɔ ka mɔgɔw kalan. A tun be to k’o le kɛ n’a tagara Zeruzalɛmu. Fiyentɔ ni senkelennin minw be yen, Yezu y’u kɛnɛya. Sarakalasebagaw kuntigiw ni sariya karamɔgɔw y’o ye minkɛ ani u y’a mɛn denmisɛnw be pɛrɛnna Alabatoso kɔnɔ ko “an b’i tanu Dawuda dencɛ,” u dimina. U ye Yezu ɲininga ko: “I ma denmisɛn nunu ka kuma mɛn wa?” Yezu y’u jaabi ko: “Ɔnhɔn, aw fana ma deli k’a kalan Ala ka kuma na wa ko: ‘E y’e tanuli kuma don denmisɛnw ni denɲɛninw daa la’?”—Matiyo 21:15, 16.\nYezu ye Alabatoso kɔnɔfɛnw filɛ. Komi wulada sera, ale n’a cidenw bɔra Zeruzalɛmu ka taga Betani sanni Nisankalo tile 10nan ka daminɛ. A ye dimansilon suu kɛ yen.\nYezu donna Zeruzalɛmu i n’a fɔ Masacɛ. O kɛra tuma juman ani cogo di?\nYezu ye Zeruzalɛmu dugu ye tuma min na, o ye mun lo kɛ a la ani a ye kiraya kuma juman lo fɔ?\nMun lo kɛra tuma min na Yezu tagara Alabatoso kɔnɔ?\nA ci dɔ ma A ci dɔ ma Masacɛ be don Zeruzalɛmu, a yɛlɛnin faliden kan\njy sap. 102 ɲɛɛ 238-239


Cɛf 2 AKKDC08 - Masaba ka mɛlɛkɛ bɔra Giligali ka na - Bible Search\nCɛf 1 Cɛf 3\nAla b'a ka jama jalakila\n1Masaba ka mɛlɛkɛ bɔra Giligali ka na Bokimu, k'a fɔ ko: «Ne y'aw bɔ Ezipiti jamana na. Ne tun ye jamana min layidu ta aw faaw ye ko n ben'a di u ma, ne nana n'aw ye o kɔnɔ. Ne tun y'a fɔ ko ne tena n ka bɛɛn cɛn ni aw ye tugu. 2- Ko aw man kan ka bɛɛn ni jamana nin kɔnɔ mɔgɔw ye, ko aw ka kan k'u ka sɔnnikɛyɔrɔw cɛn. Nga aw ma sɔn ka mɛnni kɛ ne fɛ. Mun na aw y'a kɛ ten? 3Ayiwa, ne b'a fɔ ko n tena u gwɛn aw ɲafɛ tugu, u bena to aw gɛrɛfɛ, u ka joow bena kɛ i n'a fɔ jaan aw seen kɔrɔ.» 4Masaba ka mɛlɛkɛ y'o kuma nunu fɔ ka ban tuma min na Isirayɛlidenw bɛɛ ye, u kasira kosɔbɛ. 5O kɔ, u y'o yɔrɔ tɔgɔ la ko Bokimu, o kɔrɔ ko kasibagaw. U ye saraka bɔ Masaba ye.\n6Zozuwe ye sira di jama ma, Isirayɛlidenw kelen kelen bɛɛ tagara u ka maraw la ka jamana nin minɛ k'a kɛ u yɛrɛ ta ye. 7Jama tun be Masaba bato Zozuwe ka tile bɛɛ kɔnɔ, ani cɛkɔrɔba nunu ka tile bɛɛ kɔnɔ, minw tora Zozuwe kɔ, n'u tun ye Masaba ka kabako kɛnin bɛɛ ye, a ye minw kɛ Isirayɛlidenw ye. 8Nun dencɛ Zozuwe, Masaba ka baarakɛla sara k'a sii to saan kɛmɛ ni tan. 9- Mara min tun ser'a ma tilanni kɛwaati la, u y'a suu don o yɔrɔ la Timunaterɛsi dugu kɔnɔ Efarayimu mara kuluyɔrɔ la, Gaasi kulu kɔgɔdugu ɲafan na.\n10O waati mɔgɔw bɛɛ sara. Mɔgɔ minw wilila olu kɔfɛ, olu tun te Masaba lɔn, a tun ye kabako minw kɛ Isirayɛlidenw ye, u tun ma o fana ye.\nJama be ban Ala la\n11Isirayɛlidenw ye kojugu kɛ Masaba ɲakɔrɔ, u ye *Baali sɔn yɔrɔ caaman na. 12U ye Masaba, u faaw ka Ala bila, ale min tun y'u bɔ Ezipiti jamana na. Siya minw sigira k'u lamini, u tora ka olu ka joo dɔw sɔn, ka to k'u kunbiri gwan o ɲakɔrɔ. U y'a kɛ ten fɔɔ Masaba dimina u kɔrɔ. 13U banna Masaba la ka to ka baali ni *Asitarite sɔn. 14A kɛra ten, Masaba dimina u kɔrɔ k'u don mɔgɔjuguw bolo, olu y'u ka minanw cɛ. Masaba y'u don u juguw bolo minw tun be u lamini na. U tun te se ka lɔyɔrɔ sɔrɔ u ɲafɛ. 15U tun mana taga kɛlɛ la yɔrɔ o yɔrɔ, Masaba bolo tun b'u kan ka kojugu kɛ u la, ka kɛɲɛ a ye min fɔ ka gwɛlɛya u ye. O kama, sigɛnba y'u sɔrɔ. 16O kɔ, Masaba ye cɛfariw wili u cɛma, olu y'u bɔsi o mɔgɔjugu nunu bolo. 17Nga u yɛrɛ ma sɔn ka mɛnni kɛ u ka cɛfariw fɛ, u tun tagara nɔrɔ joow la, ka to k'u kunbiri gwan u ɲafɛ. U faaw tun ye sira min ta, u y'o bila joona joona, u ma sɔn ka Masaba ka sariya bato i n'a fɔ u faaw y'a kɛ cogo min na. 18Tuma o tuma Masaba tun be mɔgɔ woloma u cɛma k'o kɛ cɛfari ye, a tun be to n'o tigi ye a sii bɛɛ la k'u bɔsi u juguw bolo bari a tun be makari u la u ka kasi kosɔn u tɔɔrɔbagaw bolo, minw tun b'u sigɛnna. 19Nga n'o cɛfari nin sara ka ban tuma min na, u be yɛlɛma k'u ka koo juguya tugu ka tɛmɛ u faaw ta kan, ka to ka joow sɔn k'u kunbiri gwan u ɲafɛ. U ma sɔn k'u ka taamajugu, n'u ka dusugwɛlɛyako dabila.\nAla be Isirayɛlidenw tɔɔrɔ\n20O la, Masaba dimina Isirayɛlidenw kɔrɔ kosɔbɛ k'a fɔ ko: «Ne tun bɛnna ni siya nin faaw ye cogo min na, u y'o cɛn, u ma sɔn ka mɛnni kɛ ne fɛ. 21O la, Zozuwe sara ka siya minw to yen, ne tena olu si gwɛn u ɲafɛ tugu. 22Ne bena o siya nunu kɛ ka Isirayɛlidenw kɔrɔbɔ k'a filɛ yala u bena sɔn, walima u tena sɔn ka ne ka sira taama i n'a fɔ u faaw tun y'a kɛ cogo min na.» 23Masaba tun ma o siya nunu don Zozuwe bolo, a ye olu to hɛrɛ la, a ma u gwɛn joona.


Nee 11 AKKDC08 - Jama ɲamɔgɔw nana sigi Zeruzalɛmu. - Bible Search\nNee 10 Nee 12\nZuwifu minw nana Zeruzalɛmu\n1Jama ɲamɔgɔw nana sigi Zeruzalɛmu. Jama tɔw ye kala la janko k'u tilan sigiyɔrɔ tan. Sigiyɔrɔ kelen ka na sigi Zeruzalɛmu kɔnɔ, min ye dugu senuman ye, tɔw ka to dugu tɔɔ nunu kɔnɔ. 2Mɔgɔ minw sɔnna u yɛrɛ ma k'olu bena sigi Zeruzalɛmu, jama ye duba kɛ olu ye.\n3- Mara nin kɔnɔ ɲamɔgɔ minw sigira Zeruzalɛmu, olu le ye nunu ye: Isirayɛlidenw bɛɛ, ni sarakalasebagaw, ni Levi kɔmɔgɔ tɔw, ni Ala ka soo kɔnɔ baarakɛlaw, ani Solomani ka baaradenw kɔmɔgɔw, olu dɔw tagara sigi u ka yɔrɔw la u ka duguw kɔnɔ Zuda mara la. 4Zuda ni Bɛnzamɛn kɔmɔgɔ dɔw sigira Zeruzalɛmu dugu kɔnɔ.\nZuda kɔmɔgɔ minw sigira yen, o ye: Pɛrɛti kɔmɔgɔ dɔ, Maalalɛli deen Sefatiya deen Amariya dencɛ Zakari deen Uziya dencɛ Ataya ye, 5ani Siloni kɔmɔgɔ Zakari deen Yozaribu deen Adaya deen Azaya deen Koloze deen Baruki dencɛ Maaziya ye.\n6Pɛrɛti kɔmɔgɔ minw sigira Zeruzalɛmu, olu bɛɛ lajɛnnin tun ye mɔgɔ kɛmɛ naani ni bi wɔɔrɔ ni seegi ye. U bɛɛ tun be se u yɛrɛ kɔrɔ.\n7Bɛnzamɛn kɔmɔgɔ minw sigira Zeruzalɛmu, o ye: Yesaya deen Itiyɛli, deen Maaziya deen Kolaya deen Pedaya deen Yowɛdi deen Mesulamu dencɛ Salu ye, 8ni Gabayi ni Salayi minw fana tugura ale kɔ. Olu bɛɛ lajɛnnin kɛra mɔgɔ kɛmɛ kɔnɔntɔn ni mugan ni seegi ye. 9Zikiri dencɛ Yowɛli le tun y'u ɲamɔgɔ ye, ani Senuwa dencɛ Yewuda tun y'ale ka lankan ye dugu nin kɔnɔ.\n10Sarakalasebaga minw sigira Zeruzalɛmu, olu filɛ: Yoyaribu dencɛ Yedaya, ni Yakin, 11ani Ayitubi deen Merayɔti deen Sadɔki deen Mesulamu deen Ilikiya dencɛ Seraya, ale tun ye Ala ka soo ɲamɔgɔ ye, 12n'u baden minw tun be baara kɛ Ala ka soo kɔnɔ, olu bɛɛ lajɛnnin tun kɛra mɔgɔ kɛmɛ seegi ni mugan ni fila ye. Malikiya deen Pasewuri deen Zakari deen Amusi deen Pelaliya deen Yerowamu dencɛ Adaya, 13n'ale badenw, minw tun ye gwatigiw ye, olu bɛɛ lajɛnnin kɛra mɔgɔ kɛmɛ fila ni bi naani ni fila ye. Ani Imɛri deen Mesilemɔti deen Azayi deen Azareyɛli dencɛ Amasayi, 14n'a badenw, olu bɛɛ lajɛnnin tun kɛra mɔgɔ kɛmɛ ni mugan ni seegi ye, cɛfariw tun lo. Gedolimu dencɛ Zabidiyɛli le tun y'u ɲamɔgɔ ye.\n15Levi kɔmɔgɔ minw sigira Zeruzalɛmu, o ye: Buni deen Asabiya deen Azirikamu deen Asuba dencɛ Semaya ye, 16ani Sabitayi ni Yozabadi, olu le tun be Levi kɔmɔgɔw ɲafɛ n'u be to ka kɛnɛma koow ɲanabɔ Ala ka soo kɔnɔ. 17Ani Azafu deen Zabidi deen Mika dencɛ Mataniya, ale lo tun be to ka bila Ala daalili ɲafɛ, Bakibukiya ka tugu ale kɔ u badenw cɛma, ani Yedutun deen Galali deen Samuwa ka dencɛ Abida. 18Levi kɔmɔgɔw bɛɛ lajɛnnin minw tun be dugu senuman nin kɔnɔ, olu tun kɛra mɔgɔ kɛmɛ fila ni bi seegi ni naani ye.\n19Daa kɔlɔsibaga minw sigira Zeruzalɛmu, o filɛ: Akubu ni Talimɔn ani u baden daa kɔlɔsibagaw bɛɛ lajɛnnin tun ye mɔgɔ kɛmɛ ni bi wolonwula ni fila ye.\n20Isirayɛliden tɔw, ni sarakalasebagaw, ni Levi kɔmɔgɔ tɔw, u kelen kelen bɛɛ tagara sigi u yɛrɛ faso la Zuda mara duguw kɔnɔ. 21Minw tun be baara kɛ Ala ka soo kɔnɔ, olu sigira Ofɛli tintin kan, Siha ni Gisipa tun kɛra olu ɲamɔgɔw ye. 22Levi kɔmɔgɔ minw tun be Zeruzalɛmu, olu ɲamɔgɔ tun ye Mika deen Mataniya deen Asabiya deen Bani dencɛ Uzi ye, Azafu kɔmɔgɔw dɔ tun lo, minw tun ye dɔnkililabagaw ye Ala ka soo kɔnɔ. 23Dɔnkililabaga nunu tun ka kan ka baara min kɛ loon o loon, masacɛ tun y'o latigɛ. 24Mesezabeyɛli dencɛ Petaya min tun ye Zuda dencɛ Zera kɔmɔgɔw dɔ ye, masacɛ ye ale sigi k'a kɛ jama ka koo ɲanabɔbaga ye.\nZuwifu minw sigira mara nin kɔnɔ\n25Zuda kɔmɔgɔ dɔw sigira dugu minw kɔnɔ, o filɛ: Kiriyataraba n'a maraw, ani Dibɔn n'a maraw, ani Yekabiseyɛli n'a maraw, 26ni Yesuwa ni Molada ni Bɛtipɛlɛti, 27ani Asarisuwali, ni Bɛriseba n'a maraw la, 28ani Sikilagi ni Mekona n'a maraw la. 29U dɔw sigira fana Ɛnrimɔn ni Soreya ani Yarimuti, 30ani Zanowa ni Adulamu n'u maraw, ni Lakisi n'a kongo kɔnɔ, ani Azeka n'a maraw la. U sigira k'a ta Bɛriseba fɔɔ ka taga se Inɔmu kɔkɛnɛ na.\n31Bɛnzamɛn kɔmɔgɔw sigira Geba ni Mikimasi ni Aya ani Betɛli n'a maraw la. 32U dɔw sigira fana Anatɔti ni Nɔbi ani Ananiya, 33ni Asɔri ni Arama ni Gitayimu, 34ani Adadi ni Seboyimu ani Nebalati, 35ani Lɔdi ni Ono, ani Bololabaarakɛlaw ka kɔkɛnɛ na. 36Levi kɔmɔgɔ dɔw bɔra Zuda kɔmɔgɔw ka mara la ka taga sigi Bɛnzamɛn kɔmɔgɔw ka mara la.


Sam fɔlɔ 30 AKKDC08 - A tile sabanan loon, Dawuda n'a - Bible Search\nSam fɔlɔ 29 Sam fɔlɔ 31\nSam fɔlɔ 30\nDawuda be amalɛkiw kɔgwɛn\n1A tile sabanan loon, Dawuda n'a kɔmɔgɔw sera Sikilagi. O y'a sɔrɔ amalɛkiw tun bɔra ka na kɛlɛ kɛ Zuda mara worodugu ɲafan fɛ ani Sikilagi. U tun ye Sikilagi dugu ci k'a jɛni, 2ka musow minɛ, ani fɛɛn o fɛɛn tun be dugu kɔnɔ, mɔgɔkɔrɔba fara denmisɛnw kan. U tun ma mɔgɔ si faga u la, u tun y'u minɛ ka taga n'u ye.\n3Dawuda n'a kɔmɔgɔw sera dugu kɔnɔ, u y'a ye ko dugu jɛninin lo, u ka musow ni u dencɛw ni u denmusow minɛna ka taga. 4O la, Dawuda n'a kɔmɔgɔw kasira kosɔbɛ fɔɔ u barika tagara ban, u tun te se ka kasi tugu. 5- U tun ye Dawuda ka muso fila nunu, Ayinowamu ka bɔ Zizireyɛli ni Karimɛlika Nabali ka muso Abigayɛli fana minɛ ka taga n'u ye. 6Dawuda hakili ɲagamina kosɔbɛ, bari jama tun b'a fɔra k'olu b'a bon ni kabakuru ye k'a faga. U bɛɛ dusu tun cɛnna kosɔbɛ, u dencɛw n'u denmusow kosɔn. Nga Dawuda y'a yɛrɛ jaa gwɛlɛya Masaba a ka Ala barika la.\n7- A y'a fɔ sarakalasebaga Ayimelɛki dencɛ Abiyatari ye ko a ka sarakalasebagaw kuntigi ka fani ta ka na n'a ye. Ale y'o ta ka n'a di Dawuda ma. 8Dawuda ye Masaba ɲininga ko ni ale tugura jɛnkulu nin kɔ, ko a bena u sɔrɔ wa. Masaba y'a jaabi ko a ka tugu a kɔ, ko a bena u sɔrɔ ani k'a ka mɔgɔw bɔsi. 9Dawuda n'a kɔmɔgɔ mɔgɔ kɛmɛ wɔɔrɔ wilila ka taga. U tagara se Bezɔri kɔɔ daa la. Minw tun tora kɔfɛ, olu tora o yɔrɔ la. 10O kɔ, Dawuda tɛmɛna ka tugu u kɔ ni mɔgɔ kɛmɛ naani ye. O y'a sɔrɔ mɔgɔ kɛmɛ fila nunu tun sigɛnna n'u tun te se ka kɔɔ tigɛ.\n11U ye Ezipitika dɔ ye kongo kɔnɔ, k'a minɛ ka na n'a ye Dawuda fɛ. U ye dumuni ni jii d'a ma a y'a min. 12U fana ye ŋɔmi d'a ma min tun dilanna ni toro ye, ka *ɛrɛzɛnjanin bɔrɔmisɛn fila d'a ma. A ye dumuni kɛ ka ban tuma min na, a ɲaa yɛlɛla, bari a tun ma dumuni kɛ ka jii min tile saba ni suu saba kɔnɔ.\n13Dawuda y'a ɲininga ko a bɔra min, ko ale ye jɔn ka mɔgɔ ye. A ye Dawuda jaabi ko: «Ne ye Ezipitika ye, ne ye amalɛkicɛ dɔ ka jɔɔn ye. A tile saba le ye bii, ne kuntigi bolila ka ne to bari ne tun man kɛnɛ. 14An tun tagara Keretiw ka mara worodugu ɲafan na k'u kɛlɛ, ani Zuda kɔmɔgɔw ka mara la, ni Kalɛbu ka mara worodugu ɲafan na, ani an fana ye Sikilagi jɛni.» 15Dawuda y'a fɔ a ye ko: «I be sɔn ka ne bila sira ka taga o jɛnkulu nin fɛ wa?» A y'a fɔ Dawuda ye ko ni Dawuda be sɔn ka kali ni Ala tɔgɔ ye ko a tena ale faga, ani ko a tena ale di a kuntigi ma, ko ale be se ka taga n'a ye u yɔrɔ la.\nDawuda be se amalɛkiw kɔrɔ\n16O la, cɛɛ nin tagara ni Dawuda ye. U tagar'a sɔrɔ amalɛki nunu siginin be ka yɔrɔ bɛɛ fa, n'u be dumuni kɛra ka minni kɛ, ani ka ɲanagwɛ nafolo kosɔn, u ye min sɔrɔ filisiw ni Zuda mara la. 17Dawuda y'a daminɛ k'u kɛlɛ k'a ta sɔgɔmadafɛ fɔɔ ka taga se o dugusagwɛ wuladafɛ. Mɔgɔ si ma se ka kisi, fɔɔ kanbelen mɔgɔ kɛmɛ naani minw sera ka yɛlɛ ɲɔgɔmɛw kan ka boli. 18Amalɛkiw tun ye fɛɛn o fɛɛn ta u fɛ, Dawuda sera k'o bɛɛ bɔsi, k'a ka muso fila nunu bɔsi fana. 19U ka mɔgɔ si ma tunu, mɔgɔkɔrɔba fara denmisɛn kan, dencɛ fara denmusow kan, ani fɛɛn o fɛɛn min tun tara u fɛ. Dawuda y'o bɛɛ sɔrɔ ka na n'u ye. 20Dawuda ye begɛnw bɛɛ minɛ. Mɔgɔ minw tun b'u gwɛnna, olu tun be to k'a fɔ ko nin ye Dawuda ta ye.\n21Mɔgɔ kɛmɛ fila minw tun sigɛnna ka to Bezɔri kɔɔ daa la, n'u tun ma se ka taga n'a ye, Dawuda sera olu fɛ tuma min na, u wilila k'a ni jama kunbɛn. Dawuda gwɛrɛla u la n'a ka kɛlɛdenw ye k'u fo. 22Mɔgɔjuguw ni mɔgɔkolon minw bɛɛ tun tagara ni Dawuda ye, olu y'a fɔ ko: «Nunu ma taga minkɛ, an sera ka fɛɛn minw sɔrɔ k'u bɔsi, olu te foyi sɔrɔ o la, fɔɔ u ka musow n'u deenw. U ka olu minɛ ka taga.» 23Nga Dawuda y'a fɔ u ye ko: «Masaba ye fɛɛn min d'an ma, aw kana o kɛ ten, ne balimaw. A y'an mara, jɛnkulu min tun nana an kama, k'o don an bolo. 24Jɔn le bena sɔn aw ma o koo la? Mɔgɔ minw tagara kɛlɛ la ani minw tora an ka minanw kɔrɔ, u bɛɛ ka sɔrɔli bena kɛ kelen ye. U bɛɛ bena o tilan.» 25Dawuda y'o kɛ sariya ni landa ye o loon na. Fɔɔ ka na se bii ma, Isirayɛlidenw b'o bato.\n26Dawuda sera Sikilagi tuma min na, a ye o fɛɛn nunu dɔw ci Zuda mara cɛkɔrɔbaw ma minw tun ye a teriw ye, k'a fɔ u ye ko: «Aw ka nunu minɛ, o ye Masaba juguw bololafɛn dɔw ye.» 27A ye dɔ ci Betɛlikaw ma, ni Aramɔtikaw ma worodugu ɲafan fɛ, ni Yatirikaw ma, 28ani Arowɛrikaw ni Sifemɔtikaw, ani Ɛsitemowakaw ma, 29ani Arakalikaw, ani ka dɔ ci yerameyɛliw ka duguw kɔnɔ mɔgɔw ma, ni keniw ka duguw kɔnɔ mɔgɔw ma, 30ani ka dɔ fana ci Orimakaw ma, ni Bɔrasankaw ma ani Atakikaw ma, 31ani ka dɔ ci Eburɔnkaw ma, ani a tun tɛmɛna yɔrɔ tɔw minw bɛɛ la n'a kɔmɔgɔw ye.


Mas fɔlɔ 22 AKKDC08 - O kɔ, kɛlɛ ma sɔrɔ Sirikaw ni - Bible Search\nMas fɔlɔ 21 Mas 2nan int\nMas fɔlɔ 22\nAkabu b'a fɛ ka Aramɔti minɛ\n(Lok 2nan 18.1-3)\n1O kɔ, kɛlɛ ma sɔrɔ Sirikaw ni Isirayɛli mara mɔgɔw cɛ saan saba kɔnɔ. 2Saan sabanan na, Zuda mara masacɛ Zozafati tagara Isirayɛli mara masacɛ fɛ. 3Isirayɛli mara masacɛ y'a fɔ a ka baarakɛlaw ye k'u m'a lɔn ko Aramɔti min be Galaadi mara la, k'o ye olu ta ye wa. K'u fana te hami a minɛko la Siri masacɛ fɛ. 4O kɔ, a ye Zozafati ɲininga ko: «I be sɔn ka taga ni ne ye ka Aramɔti dugu minɛ tugu Galaadi mara la wa?» Ale y'a jaabi ko: «Ne bena taga i n'a fɔ e be taga cogo min na. Ne ka jama fana bena taga i n'a fɔ i ta. Ne ka soow ben'a taga i n'a fɔ i taw fana.»\nMasacɛ be kiraw ɲininga\n(Lok 2nan 18.4-11)\n5Zuda mara masacɛ Zozafati y'a fɔ Isirayɛli mara masacɛ ye ko: «I ka Masaba ɲininga fɔlɔ.» 6Isirayɛli mara masacɛ ye kiraw lajɛn minw tun be mɔgɔ kɛmɛ naani ɲɔgɔn bɔ, k'u ɲininga ko: «N ka taga Aramɔti kɛlɛ, min be Galaadi mara la wa, walima n kana taga?» Olu y'a jaabi ko a ka taga, ko Masaba bena dugu nin don masacɛ bolo. 7Nga Zozafati y'a fɔ tugu ko: «Kira dɔ wɛrɛ te yan tugu an be se ka Masaba ɲininga min barika la wa?» 8Isirayɛli mara masacɛ y'a fɔ a ye ko: «Cɛɛ kelen be yen, an be se ka Masaba ɲininga min barika la. Nga o cɛɛ nin koo man di ne ye, bari a te koɲuman fɔ ka ye ne ka koo la, fɔɔ kojugu. O cɛɛ nin ye Yimula dencɛ Mise ye.» Zozafati y'a fɔ a ye ko a kana o fɔ. 9O kɔ, Isirayɛli mara masacɛ y'a ladibagaw dɔ wele k'a fɔ a ye ko a ka taga joona joona ka Yimula dencɛ Mise wele ka na n'a ye.\n10O y'a sɔrɔ Isirayɛli mara masacɛ ni Zuda mara masacɛ Zozafati tun siginin be u ka masasigilanw kan Samari dugu donda kɛnɛ la. U ka masafani b'u kaan na. Kira nunu bɛɛ tora k'u ka kiraya kɛ u ɲafɛ. 11Kenaana dencɛ Sidikiyawu tun ye nigɛ ta k'o kɛ i n'a fɔ gɔɔnw, k'a fɔ ko Masaba ko: «E bena Sirikaw halaki ni gɔɔn nunu le ye.» 12Kira tɔw bɛɛ tun b'a la k'o ɲɔgɔn le fɔ ko: «Taga Aramɔti kɛlɛ Galaadi mara la, i bena se u kɔrɔ. Masaba ben'a don masacɛ bolo.»\nKira Mise be kiraw ka dɛsɛko fɔ\n(Lok 2nan 18.12-27)\n13Ciden min tun tagara Mise weleyɔrɔ la, ale y'a fɔ Mise ye ko: «Kira tɔw bɛɛ daa kɛra kelen ye n'u be koɲuman fɔra masacɛ kosɔn. A to i kaan ka kɛ kelen ye ni olu ta ye ka koɲuman fɔ fana.» 14Mise y'a jaabi ko Masaba kosɔn, ko a mana fɛɛn o fɛɛn fɔ ale ye, ko a bena o le fɔ. 15A sera masacɛ fɛ tuma min na, masacɛ y'a ɲininga ko: «Mise, an ka taga Aramɔti kɛlɛ Galaadi mara la wa, walima an kana taga?» A ye masacɛ jaabi ko a ka taga, ko a bena see sɔrɔ, ko Masaba bena dugu nin don masacɛ bolo. 16Masacɛ y'a fɔ a ye ko: «siɲɛ joli la, ne ka kan k'a to e ka kali janko e ka tiɲɛ dama fɔ Masaba tɔgɔ la?» 17- Mise y'a fɔ a ye ko: «Ne ɲaa be Isirayɛlidenw na, u bɛɛ jɛnsɛnnin be kuluw kan, i n'a fɔ sagaw, dɛndɛbaga te minw na. Masaba y'a fɔ ko kuntigi te jama nin fɛ, ko bɛɛ ka kɔsegi soo hɛrɛ la.»\n18O la, Isirayɛli mara masacɛ y'a fɔ Zozafati ye ko: «A filɛ, ne tun m'a fɔ i ye ko a te koɲuman fɔ n kama fɔɔ kojugu wa?» 19- Mise y'a fɔ a ye tugu ko: «Masaba ka kuma mɛn sa! Ne ye Masaba siginin ye a ka masasigilan kan, sankolo kɔnɔ. A ka kɛlɛbolo bɛɛ lɔnin be k'a lamini, dɔ b'a kinibolo fɛ, dɔ b'a numanbolo fɛ. 20Masaba y'a fɔ ko: ‹Jɔn bena taga Akabu nigɛnigɛ, janko a ka taga Aramɔti kɛlɛ Galaadi mara la, a ka taga halaki yen?› U m'a jaabi cogo kelen na. 21O kɔ, nii dɔ bɔra ka na lɔ Masaba ɲakɔrɔ k'a fɔ ko: ‹Ne ben'a nigɛ.› Masaba y'a ɲininga ko: ‹E ben'a kɛ cogo di?› 22A ko: ‹Ne bena bɔ ka ne yɛrɛ kɛ nii galontigɛla ye ka don a ka kiraw bɛɛ daa la.› Masaba y'a fɔ k'o nii nin bena se k'a nigɛnigɛ k'a sɔrɔ. Ko a ka ta'a kɛ ten. 23Sisan kɔni, Masaba ye nii galontigɛla le don i ka kira nunu bɛɛ daa la. Masaba ye bɔnɛ le latigɛ i kama.»\n24O yɔrɔnin bɛɛ, Kenaana dencɛ Sidikiyawu gwɛrɛla ka Mise tulo ci, k'a fɔ a ye ko Masaba ka Nii bɔra ale la tuma jumɛn ka taga kuma ale Mise fɛ. 25Mise y'a fɔ a ye ko n'a ye boli daminɛ ka to ka don boonw kɔnɔ k'a yɛrɛ dogo loon min na, ko a ben'a lɔn o loon na.\n26O la, Isirayɛli mara masacɛ y'a fɔ k'u ka Mise minɛ ka ta'a di dugutigi Amɔn, ni masacɛ dencɛ Zowasi ma, 27k'a fɔ ko masacɛ k'u ka cɛɛ nin bila kaso la, ka to ka dumuni dɔɔni, ani jii dɔɔni dɔrɔn d'a ma fɔɔ ale ka kɔsegi ka na hɛrɛ la. 28Mise y'a fɔ ko: «N'i kɔsegira ka na hɛrɛ la, o kɔrɔ ko ne tun ma kuma nin fɔ Masaba barika la tiɲɛ na.» A y'a fɔ tugu ko: «Aw bɛɛ y'a mɛn dɛ!»\nU be masacɛ Akabu faga kɛlɛ la\n(Lok 2nan 18.28-34)\n29Isirayɛli mara masacɛ Akabu ni Zuda mara masacɛ Zozafati tagara Aramɔti kama, Galaadi mara la. 30Isirayɛli mara masacɛ y'a fɔ Zozafati ye ko: «Ne bena n yɛrɛ cogo yɛlɛma ka taga kɛlɛ la. E k'i ka masafani don.» Isirayɛli mara masacɛ y'a yɛrɛ cogo yɛlɛma ka taga kɛlɛkɛyɔrɔ la.\n31O y'a sɔrɔ Siri masacɛ tun y'a fɔ a ka wotorow kuntigiw ye, minw tun ye mɔgɔ bi saba ni fila ye, k'u kana kɛlɛ kɛ ni mɔgɔ si ye, kɛlɛdenw fara ɲamɔgɔw kan, k'u ka Isirayɛli mara masacɛ dama le ɲini k'a kɛlɛ. 32Wotoro nunu kuntigiw ye Zozafati ye tuma min na, u y'a fɔ ko tiɲɛ na, ale lo ye Isirayɛli mara masacɛ ye. U gwɛrɛl'a la k'u b'a kɛlɛ. Zozafati kulera. 33Wotorow kuntigiw y'a ye ko ale te Isirayɛli mara masacɛ ye tuma min na, u tagara k'a to.\n34Mɔgɔ dɔ ye bonni kɛ n'a ka kala ye a kuun fɛ, o tagara Isirayɛli mara masacɛ sɔrɔ a ka nigɛkunbɛnnan tuguyɔrɔ la. Masacɛ y'a fɔ a ka wotoro bolibaga ye ko a ka kɔsegi ka bɔ n'ale ye kɛlɛkɛyɔrɔ la, ko ale mandimina. 35O loon na, kɛlɛ tun gwanna kosɔbɛ. U ma se ka bɔyɔrɔ sɔrɔ ni masacɛ ye Sirikaw ɲakɔrɔ fɔɔ ka taga se wulafɛ, masacɛ sara. A joli tun bɔnna wotoro kɔnɔ. 36Tilekun dontuma na, u ye wango la Isirayɛlidenw ka kɛlɛbolo sigiyɔrɔ bɛɛ la ko mɔgɔ kelen kelen bɛɛ ka kɔsegi u ka dugu la, n'u ka mara la. 37Masacɛ sara ten. U y'a suu ta ka na n'a ye Samari, k'a suu don yen. 38U tun be wotoro nin kora Samari dalan daa la tuma min na, wuluw tun b'a la ka Akabu joli nɛɛmu, ani kakalamusow fana tun be kora yen, ka kɛɲɛ ni Masaba ka fɔta ye.\n39Akabu ka kɛwali tɔw: a ye baara min bɛɛ kɛ, ka soo min lɔ ni samaɲin ye, ani a ye dugu minw bɛɛ sigi, o be sɔrɔ Isirayɛli mara masaw ka loon o loon kibaru sɛbɛ kɔnɔ. 40Akabu sara, a dencɛ Akaziyasi sigir'a nɔɔ na masaya la.\nZuda mara masacɛ Zozafati ka koo\n(Lok 2nan 20.31—21.2)\n41Isirayɛli mara masacɛ Akabu ka masaya saan naaninan na, Aza dencɛ Zozafati sigira masaya la Zuda mara kunna. 42Zozafati tun ye saan bi saba ni duuru sɔrɔ, sanni a ka kɛ masacɛ ye. A ye saan mugan ni duuru kɛ masaya la Zeruzalɛmu. A bamuso tɔgɔ tun ko Azuba, Sili denmuso tun lo. 43A y'a facɛ ka kɛwaliw ɲɔgɔn kɛ koo bɛɛ la, a ma foyi to u la. A ye koɲuman kɛ Masaba ɲakɔrɔ. 44Nga a ma se ka sɔnnikɛyɔrɔw tunu. Jama tun be to ka sɔnni kɛ, ani ka wusulan jɛni yen. 45Hɛrɛ tun be Zozafati ni Isirayɛli mara masacɛ cɛ.\n46Zozafati ka kɛwali tɔw: a ye cɛfariyako ni kɛlɛ minw kɛ, o be sɔrɔ Zuda mara masaw ka loon o loon kibaru sɛbɛ kɔnɔ. 47Landa kakalayakɛbaga minw tun be a facɛ Aza ka tile la, n'u tɔɔ tora, a ye olu bɛɛ gwɛn, ka bɔ jamana kɔnɔ. 48O waati la, masacɛ tun te Edɔmu mara la fɔɔ Zuda mara masacɛ ka lasigiden le tun be kuntigiya la yen. 49Zozafati ye kurunbaba dɔw dilan Ɛsiyɔngɛbɛri janko u ka to ka taga sanu ta Ofiri ka na n'o ye, nga kurun nunu ma se ka taga, bari u tun cɛnna yen. 50Akabu deen Akaziyasi y'a fɔ Zozafati ye ko n'a be sɔn, ko ale ka baaradenw n'a ka baaradenw be jɛn ka taga ɲɔgɔn fɛ kurun kɔnɔ. Zozafati ma sɔn o ma. 51Zozafati sara, u y'a suu don a faaw ka kaburu kɔnɔ, a bɛma Dawuda ka ciin na. O kɔ, a deen Zoramu sigir'a nɔɔ na masaya la.\nIsirayɛli mara masacɛ Akaziyasi ka koo\n52Zuda mara masacɛ Zozafati ka masaya saan tan ni wolonwulanan na, Akabu deen Akaziyasi sigira Isirayɛli mara kunna masaya la Samari. A ye saan fila kɛ masaya la Isirayɛli mara kunna. 53A ye kojugu kɛ Masaba ɲakɔrɔ. A y'a facɛ n'a bamuso ka kɛwaliw ɲɔgɔn kɛ, ka Nebati deen Zerobowamu ka sira le ta fana, min tun ye Isirayɛlidenw bila hakɛ la. 54A ye *Baali sɔn k'a kunbiri gwan a kɔrɔ. A kɛra ten, a ye Masaba, Isirayɛli ka Ala dusu dimi, i n'a fɔ a facɛ tigitigi.


Ɛst gir 3:13 AKKDC08 - Cidenw tagara ni bataki nunu ye - Bible Search\nƐst gir 2 Ɛst gir 4\nƐst gir 3:13\n13Cidenw tagara ni bataki nunu ye masacɛ ka maraw bɛɛ la, ko saan kalo tan ni filanan, min ye Adari kalo ye, ale tile tan ni saba loon, ko u ka zuwifuw bɛɛ faga o loon kelen nin na, k'u bololafɛnw cɛ.\nZuwifuw halakiko sariya\n1 Sɛbɛ min sɛbɛnna o kɔnɔna kuma filɛ: «Aritasɛrisɛsi masacɛba, be sɛbɛ nin ci a ka ɲamɔgɔw ni lasigidenw n'a ka lankanw ma, minw b'a ka mara kɛmɛ ni mugan ni wolonwula kɔnɔ, k'a ta Ɛndi jamana na fɔɔ ka taga se Etiyopi, a fɔra u ye ko:\n2 «Ne min be siya caaman kunna, n ka fanga be diɲɛ yɔrɔ bɛɛ la. O bɛɛ n'a ta, ne t'a fɛ ka n yɛrɛ to yɛrɛboɲa be se n kɔrɔ n ka fanga kɔnɔ, ne b'a fɛ ka n ka kuntigiya kɛ ni cogoɲuman ye. O bena kɛ sababu ye ne bena se ka n ka waati kɛ ni ɲagamini te yen, ani n ka mara ka ɲa bari ɲayɛlɛ be yen. O la, mɔgɔw bena to ka taama ka don ɲɔgɔn fɛ ni siranya t'a la, mɔgɔw bɛɛ be hɛrɛ min fɛ, o ka sɔrɔ.\n3 «Ne ye n ladibagaw ɲininga tuma min na ko an bena se k'o koo kɛ cogo di, ladibaga nunu la dɔ, min ye Aman ye, ale min be gun ne kɔ fanga nin kɔnɔ, lɔnniya la a y'a yɛrɛ yira ko a ɲɔgɔn te yen, a fana y'a yira tuguni ko ale sɔnnin be ka kɛ kantigi ye ne faan fɛ. 4 A y'a yira ne la ko siya dɔ be yen min ka jugu, k'u jɛnsɛnnin be siya tɔw cɛma diɲɛ kɔnɔ. Ko sariya b'u fɛ min ni siya tɔɔ ta te kelen ye, u te sɔn ka masacɛ ka kolatigɛninw bato tuma bɛɛ. O la, u be fanga ka bɛɛn cɛn, ne be fanga min kɛ ni tilenninya ye janko mɔgɔ bɛɛ ka wasa.\n5 «Ne fana y'a mɛn k'o siya nin b'a danna, a be ban tuma bɛɛ siya tɔw ma, a ka sariya b'a fɛ siya tɔɔ te minw lɔn, a te sɔn tuma bɛɛ ne ka kolatigɛninw ma, a be kojugu yɛrɛ le kɛra. O la, masaya te se ka yiriwa. 6 O le kosɔn, ne be sira di ko Aman mana siya min koo fɔ aw ye sɛbɛ kɔnɔ, aw k'o halaki, aw kana foyi to yen, Aman le be masaya ni koɲa ɲanabɔra, ni ne te yen, ale lo ye jama faa ye. O siya nin ye an juguw ye. Aw k'u bɛɛ faga, muso fara denmisɛnw kan, aw kana makari u la, cogo wɛrɛ kana sɔrɔ a la. Aw k'o kɛ ɲinan saan kɔnɔ yen, saan kalo tan ni filanan tile tan ni naaninan loon, min ye Adari kalo ye. 7 O la, mɔgɔ minw bannin be mɔgɔ tɔw ta ma, olu ka jɛn loon kelen ka fili ka taga lahara, u tena fanga sɔrɔ ka koo dɔ bali sini tugu. O la, fanga ka koo be ɲa, hɛrɛ be sɔrɔ.»


<< < Ezekiyɛli 6 > >>\nYɛnŋɛlɛ li yɛn na yarisunndo suvɛnnɛ pe jɛrɛgi\n1 Yawe Yɛnŋɛlɛ làa li sɛnrɛ ti ka na yeri, ma yo fɔ: 2 «Sɛnwee pyɔ, ma yɛgɛ ki surugu ma wa wa Izirayɛli tara yanwira ti yeri, ma Yɛnŋɛlɛ li yɔn sɛnrɛ yo ma wa ti na. 3 Ma yaa ki yo mbe yo fɔ: ‹Yoro Izirayɛli tara yanwira, ye We Fɔ, Yawe Yɛnŋɛlɛ li sɛnrɛ ti logo.› We Fɔ, Yawe Yɛnŋɛlɛ, pa lì yo yɛɛn yoro yanwira tara woolo, naa mbele pe wa tinndiye pe ni fuun pe na, naa mbele pe wa yanwira ti sɔgɔwɔ pi ni konaa wa gbunlundɛrɛ ti ni pe kan fɔ: ‹Ye wele, mi yaa tokobi yirige mbe wa ye na, mbe ye gbo; mi yaa ye sunzara nda wa tinndiye pe na ti tɔngɔ. 4 Mi yaa ti pe ye saara wɔsara ti jɔgɔ, ye maa ye wusuna nuwɔ taan wi sori saara wɔsara nda na, mi yaa ti peri tɔngɔ. Mi yaa ti ye gboolo pe toori wa ye yarisunndo ti yɛgɛ sɔgɔwɔ. 5 Mi yaa ka Izirayɛli woolo pe gboolo pe jaanri wa pe yarisunndo ti yɛgɛ sɔgɔwɔ, mbe pe kajeere ti jaraga mbe pe saara wɔsara ti maga. 6 Ye yaa ka pye mbe cɛn laga ŋga fuun ni, ye cara ti yaa ka tɔngɔ mbe pye katara, ye sunzara nda wa tinndiye pe na, ti yaa ka jɔgɔ mbe koro waga; ki pyelɔmɔ pi na ma, pe yaa ka ye saara wɔsara ti jaanri mberi jɔgɔ, mbe ye yarisunndo ti kaari, mberi kɔ mberi wɔ wa. Pe yaa ye wusuna nuwɔ taan sogoyaara ti yaari, mbe yaara nda fuun yè gbegele ti jɔgɔ. 7 Lelɛgɛrɛ yaa ka to mbe ku wa ye sɔgɔwɔ, pa kona ye yaa ki jɛn mbe yo fɔ muwi mi yɛn Yawe Yɛnŋɛlɛ le.\n8 « ‹Konaa ki ni fuun, mi yaa ka leele pele yaga jɛnri ye ni yinwege na; mi yaa ka pe shɔ tokobi wi kɛɛ mbe pe jaraga wa tara na cɛngɛlɛ sanŋgala ke sɔgɔwɔ. 9 Ki leele mbele pè shɔ ma koro yinwege na, pe yaa ka pe yigi malaga kasopiile mbe kari pe ni cɛngɛlɛ ŋgele sɔgɔwɔ, mbe pe ta wa ke sɔgɔwɔ, pe yaa nawa to na na. Pe jatere wi yaa ka pye ki na, fɔ naa pè kanŋga ma pye mbasinmbele na ni, ma puŋgo le na ni, ma pe yɛgɛ ki kan pe yarisunndo ti na, ko kì ti mì pe jatere wi kan wì piri pe na. Pa kona pe yaa lakɔ pe yɛɛ na, pe kapere nda pè pye konaa pe katijangara nda fuun pè pye ti kala na. 10 Pe yaa ki jɛn fɔ muwi mi yɛn Yawe Yɛnŋɛlɛ le, fɔ kapege ŋga mìla yo mi yaa pye pe na, fɔ mi sila ki sɛnrɛ ti yo wagafe.› »\n11 Pa we Fɔ, Yawe Yɛnŋɛlɛ lì yo yɛɛn fɔ: «Yaa kɛyɛn gbɔɔn, yaa tɔɔrɔ ti suun tara ti na, yaa gbele ŋgbanga yaa yuun fɔ: ‹Izirayɛli woolo pe kapere tugbɔɔrɔ tijangara ti ni fuun ti kala na, tokobi naa fuŋgo konaa yambewe pi ni, ti yaa ka pe tɔngɔ mbe pe wɔ wa. 12 Mbele pe yɛn wa lege, yambewe pi yaa ka pe gbo. Mbele pe yɛn tɔɔn, tokobi wi yaa ka poro gbo. Pe ni, leele mbele pe yaa ka koro go na wa ca ki ni, poro mbele juguye pe yaa ka maliŋgbɔɔnlɔ cɛnsaga kan mbe ca ki yɔn tɔn, fuŋgo ki yaa ka poro gbo. Mi yaa kanla naŋgbanwa gbɔɔ kala li pye pe na, fɔ sa gbɔn wa pi kɔsaga ki na. 13 Na paga ka pe gboolo pe yan pe toori tara ti na wa pe yarisunndo ti sɔgɔwɔ, mbe gboolo pe yan pe pe saara wɔsara ti maga, mbe pe yan wa tinndiye pe ni fuun pe go na, naa wa yanwira ti ni fuun ti go na, naa tigbɔrɔ nda ti yɛn wɛtipiire ni ti nɔgɔ, naa terebɛnti tire nda wɛrɛ ni ti nɔgɔ konaa wa lara nda fuun pàa pye na wusuna nuwɔ taan wi woo saraga pe yarisunndo ti ni fuun ti yeri, pa kona pe yaa ki jɛn fɔ muwi mi yɛn Yawe Yɛnŋɛlɛ le. 14 Mi yaa kanla kɛɛ ki yirige pe na, mbe pe tara ti jɔgɔ mberi yaga waga. Leele pe yɛn ma cɛn lara nda fuun ni, mi yaa ka ti ni fuun ti jɔgɔ, mbege lɛ wa gbinri wi na, wa yɔnlɔparawa kalige kɛɛ yeri fɔ sa gbɔn wa Dibila ca ki na, wa yɔnlɔparawa kamɛŋgɛ kɛɛ yeri. Pa kona pe yaa ki jɛn fɔ muwi mi yɛn Yawe Yɛnŋɛlɛ le.› »


Yezu ka ladili minw ɲɛsinna kunnatiɲɛni ani jurumu koo ma | Yezu ka ɲɛnamaya\nLadili dɔw kunnatiɲɛni ani jurumu koo la\nMATIYO 18:6-20 MARIKI 9:38-50 LUKA 9:49, 50\nLADILI KUNNATIƝƐNI KOO LA\nNI BALIMA DƆ YE JURUMU KƐ\nA ma mɛɛn, Yezu ye ɲɛyirali dɔ ta k’a yira a ka kalandenw na u ka ɲi ka kɛ ni miiriya min ye. A ko ni mɔgɔ min ye denmisɛnw minɛ ka ɲɛ ale tɔgɔ kosɔn, o tigi y’ale yɛrɛ lo minɛ ka ɲɛ (Matiyo 18:5). Kalandenw ka ɲi k’u yɛrɛ jati i n’a fɔ denmisɛnw, o kɔrɔ k’u majigi ani k’a jati k’u tɛ foyi ye.\nA ma mɛɛn cidenw tun be sɔsɔli kɛra k’a lɔn jɔn lo ye ɲɛmɔgɔ ye u cɛma. O kama, a be se ka kɛ ko u b’a miiri ko Yezu b’u jalakira le. Sisan, ciden Zan be koo dɔ lakali min kɛra kɔsa la. A ko: “Karamɔgɔ, an ye cɛɛ dɔ ye min be jinaw gwɛn ka bɔ mɔgɔw la n’i tɔgɔ ye. An tun b’a fɛ k’a bali, bari an dɔ tɛ.”—Luka 9:49.\nYala Zan b’a jati ko sira dira cidenw dɔrɔn lo ma ka mɔgɔw kɛnɛya ani ka jinaw gwɛn wa? N’o lo, mun na o Yahutucɛ fana be sera ka jinaw gwɛn ka bɔ mɔgɔw la? N’a sɔrɔ Zan b’a miiri k’o cɛɛ man ɲi ka kabakow kɛ sabu a tɛ tugura Yezu n’a ka cidenw kɔ.\nYezu y’a fɔ ko: “Aw kan’a bali, sabu, mɔgɔ si te se ka kabako kɛ ne tɔgɔ la ka tila ka ne tɔgɔjugu fɔ o yɔrɔnin bɛɛ. Mɔgɔ min te an jugu ye, o ye an ɲiin ye [o kɔrɔ, a be ni an ye]. Mɔgɔ o mɔgɔ mana filen ɲaa kelen jii minta d’aw ma bari aw ye ne ta ye, tiɲɛ na, ne b’a fɔ aw ye k’o tigi tena bɔnɔ o tɔnɔ na.” (Mariki 9:39-41). Yezu ka jaabili ye Zan kabakoya.\nO wagati la, waajibi tun tɛ o cɛɛ ka tugu Yezu kɔ walisa k’a yira ko a be n’a ye. O tuma na, kerecɛn kafo tun ma sigi sen kan fɔlɔ. O kama, hali n’o cɛɛ tɛ tugura Yezu kɔ, o kɔrɔ tɛ ko a y’a kɛlɛbaga dɔ ye wala ko a be mɔgɔw kalanna ngalon diinan ka koow la. Siga t’a la, o cɛɛ limaniyanin lo Yezu la ani Yezu ye min fɔ, o b’a yira ko a bena a ka sara sɔrɔ.\nFaan wɛrɛ fɛ, ni Yezu ka cidenw ka kumaw n’u ka kɛwalew y’o cɛɛ kunnatiɲɛ, o bena kɛ kojuguba ye u fɛ. Yezu y’a fɔ ko: “Denmisɛn minw ye lanaya sɔrɔ, ni mɔgɔ dɔ kɛra sababu ye k’olu dɔ kunna cɛn, yanni a tigi k’o kɛ, ni kabakuru belebeleba tun sirila a kaan na k’a fili kɔgɔji kɔnɔ, o tun ka fisa a ma.” (Mariki 9:42). O kɔ, Yezu y’a fɔ a ka kalandenw ye ko fɛɛn o fɛɛn be se k’u kunnatiɲɛ, u k’u mabɔ o la hali n’o fɛɛn koo ka gwɛlɛ u ma. A be se ka kɛ u bolo, u seen wala u ɲɛden ye. A ka fisa u ka bɔnɛ o fɛɛnw na ani ka don Ala ka Masaya la sanni ka nɔrɔ u la ani ka laban zeyɛni na (Hinom kɛnɛba). U be ɲamaɲamaw jɛni o kɛnɛba le la Zeruzalɛmu gɛrɛfɛ. N’a sɔrɔ cidenw b’o yɔrɔ lɔn. O kama, u b’a faamu ko zeyɛni ye tagamasiɲɛ lo ye min b’a yira ko mɔgɔ dɔ halakira pewu.\nYezu y’a ka cidenw lasɔmi fana ko: “Aw k’aw yɛrɛ kɔlɔsi, aw si kana denmisɛn nunu dɔ dɔgɔya, bari ne b’a fɔ aw ye k’olu ka mɛlɛkɛw be n Faa ɲakɔrɔ arijana na tuma bɛɛ.” O “denmisɛn nunu” ɲɔgɔn koo ka gwɛlɛ a Faa ma cogo di? Yezu kumana cɛɛ dɔ koo la min be ni saga deen 100 ye, nka u kelen tununa. O cɛɛ ye saga 99 nunu bɛɛ to yen ka taga o saga deen kelen yɔrɔ ɲini. A y’a ye minkɛ, a ɲagalila kosɔbɛ ale kosɔn ka tɛmɛ saga 99 nunu kan. Yezu y’a fɔ tugun ko: “O cogo kelen la, aw Faa min be sankolo la, a t’a fɛ denmisɛn nunu dɔ ka tunu.”—Matiyo 18:10, 14.\nKalandenw ye sɔsɔliko min kɛ, n’a sɔrɔ o tun be Yezu hakili la tuma min na a y’u jija ko: ‘Aw ka kɔgɔ don aw yɛrɛ la, ka to hɛɛrɛ la aw ni ɲɔgɔn cɛ.’ (Mariki 9:50). Kɔgɔ be dɔ fara dumuni diya kan. O cogo kelen na, ni mɔgɔ ka kuma ka di i n’a fɔ kɔgɔ, mɔgɔw ka teli ka sɔn a tigi ka fɔta ma ani o be kɛ sababu ye bɛɛn be kɛ o tigi ni tɔɔw cɛ. Nka, sɔsɔli kumaw be na ni bɛnbaliya lo ye.—Kɔlɔsikaw 4:6.\nTuma dɔw la bɛnbaliya dɔ be se ka don an ni balima dɔ cɛ. Yezu y’a fɔ an be se k’o koo ɲɛnabɔ cogo min na. A ko: “Ni i balima ye i hakɛ ta, taa a fɔ a ye i kelen ni a kelen. Ni a ye i lamɛn, aw na kɛ ɲɔgɔn ka mɔgɔ ye tun.” Nka n’a banna k’i lamɛn do? Yezu y’a fɔ ko: “Mɔgɔ kelen wala fila wɛrɛ wele ka fara i kan, walisa kuma bɛɛ ka kɛ seere fila wala seere saba ɲɛ na.” Ni o koo bele ma ɲɛnabɔ, u ka ɲi k’o ɲɛfɔ “eglisi ye” o kɔrɔ, diinan mɔgɔkɔrɔw. Olu lo be se ka desizɔn ta. Nka, ni jurumukɛla ma sɔn olu ka fɔta ma fana do? “A jate i ko jurumutɔ wala faama wari minɛbaa dɔ.” Yahutuw tun tɛ jɛn n’o ɲɔgɔnnamɔgɔw ye.—Matiyo 18:15-17, ABM.\nKafo kɔrɔsibagaw ka ɲi ka Bibulu ka ladiliw sira tagama. N’u y’a ye ko mɔgɔ dɔ ye jurumu kɛ ani ko a mako be kololi la, u ka desizɔn “bena siri sankolo la.” Nka, n’u y’a ye ko mɔgɔ dɔ ye jalakibali ye, o “bena foni sankolo la.” Ni kerecɛn kafo nana sigi sen kan tuma min na, o cikanw bena kafodenw nafa. Ka ɲɛsin o kitikow ma, Yezu y’a fɔ ko: “Ni mɔgɔ fila walima mɔgɔ saba mana ɲɔgɔn lajɛn yɔrɔ o yɔrɔ ne tɔgɔ la, ne b’u cɛma.”—Matiyo 18:18-20.\nCɛɛ min ye jinaw gwɛn, mun na an man ɲi k’a jati Yezu jugu ye?\nMun na kojuguba lo ka mɔgɔ dɔgɔmannin dɔ kunnatiɲɛ? Yezu y’a yira cogo di k’o mɔgɔ dɔgɔmanninw koo ka gwɛlɛ Jehova ma?\nYezu ye ladili juman lo di k’a yira an ka ɲi ka min kɛ ni balima dɔ ye jurumu kɛ?\nA ci dɔ ma A ci dɔ ma Ladili dɔw kunnatiɲɛni ani jurumu koo la\njy sap. 63 ɲɛɛ 150-151


Zud 12 AKKDC08 - Olofɛrine y'a fɔ ko u ka siyɔrɔ di - Bible Search\nZud 11 Zud 13\nZuditi be to Isirayɛlidenw juguw fɛ\n1Olofɛrine y'a fɔ ko u ka siyɔrɔ di Zuditi ma a ka dumunikɛyɔrɔ la, warigwɛminanw be yɔrɔ min na, ko u ka dɔ bɔ ale ka dumuni, n'a ka duvɛn na k'a d'a ma. 2Nga Zuditi ko: «Ne te se k'o dumuni nin kɛ, n'o tɛ, a be se ka kɛ sababu ye ne be ne ka Ala ka sariya cɛn. Ne nana ni fɛɛn min ye, ne bena o le dumu.» 3Olofɛrine y'a fɔ a ye ko: «N'i ka dumuni banna tuma min na, an bena o ɲɔgɔn sɔrɔ min k'o d'i ma? I ka siya mɔgɔ si do te an fɛ yan.» 4Zuditi y'a fɔ a ye ko: «K'i to sii la, ne matigi, fɛɛn min be ne fɛ, i ka jɔnmuso tena o bɛɛ dumu ka ban ni Matigi m'a ka koo latigɛnin kɛ ne barika la.» 5O kɔ, Olofɛrine ka kɛlɛkuntigiw tagara n'a ye faniso dɔ kɔnɔ. A lara ka sinɔgɔ fɔɔ dugutilama. Dugu tun be ɲini ka gwɛ tuma min na, a wilila. 6A ye cira sama Olofɛrine ma ko: «Ne matigi k'a fɔ k'u ka sira di i ka jɔnmuso ma a ka bɔ ka taga Ala dali.» 7Olofɛrine y'a fɔ a ka kɔlɔsibagaw ye k'u kan'a bali.\nZuditi tora u ka sigiyɔrɔ la fɔɔ tile saba. Sufɛ, a be to ka taga dingɛyɔrɔ la min be Betuli gɛrɛfɛ, ka ko jii bɔyɔrɔ la.f 8A bɔtɔ o yɔrɔ la, a tun be Matigi, Isirayɛli ka Ala dali ko a ka sira yira ale la, a ka kokɛtaw ka se k'a ka siya kisi. 9A yɛrɛ saniyanin kɔ, a tun be taga to faniso kɔnɔ fɔɔ wulafɛ, u be na n'a ka dumuni ye tuma min na.\nOlofɛrine ka dumuniba\n10Tile naaninan loon, Olofɛrine ye dumuniba labɛn a ka baarakɛlaw dama ye, a m'a ka kɛlɛkuntigiw si wele. 11A y'a fɔ a ka baaraden Bagowasi ye, min tun ye a ka koow bɛɛ ɲanabɔbaga ye, ko: «I be eburumuso min kɔlɔsila, taga kuma a fɛ k'a nigɛnigɛ ko a ka na an fɛ ka dumuni kɛ ani ka minni kɛ n'an ye. 12Bari a bena kɛ maloya ye an fɛ n'an ye muso nin ɲɔgɔn to yen n'an ma la n'a ye. N'an t'a nigɛ k'an yɛrɛ mako ɲa n'a ye, a bena yɛlɛ an ma.» 13Bagowasi bɔra Olofɛrine kɔrɔ ka taga don Zuditi fɛ k'a fo ko: «E musoɲuman nin, i kana siga ka na ne matigi fɛ, o ye boɲa ye i fɛ. I bena duvɛn min n'an ye, i nisɔn be diya bii i n'a fɔ Asirikaw denmusow dɔ, minw be Nabukodonozɔri ka soo kɔnɔ.» 14Zuditi y'a jaabi ko: «Ne ye jɔn ye ni ne be n matigi sɔsɔ? Koo o koo diyara a ye, ne bena o kɛ teliya la, o bena kɛ nisɔndiya ye ne fɛ fɔɔ ne salon.» 15A wilila k'a ka faniw don n'a ka masirifɛnw bɛɛ, a ka jɔnmuso donna ka sagagolow la duguma Olofɛrine ɲa, Zuditi tɔgɔ la, Bagowasi tun ye minw d'a ma janko a ka la u kan loon o loon ka dumuni kɛ. 16Zuditi donna ka la, a yenin ye Olofɛrine dusu n'a hakili bɛɛ ɲagami, a nigɛ y'a minɛ kosɔbɛ, a tun b'a fɛ ka jɛn n'a ye. Kabini a tun y'a ye loon min na, a tun b'a la ka waatiɲuman ɲini k'a sungurutigɛ. 17Olofɛrine y'a fɔ a ye ko: «Minni kɛ ka nisɔndiya n'an ye.» 18Zuditi y'a jaabi ko: «Matigi, ne bena minni kɛ bari ne ye boɲa sɔrɔ bii, ne ma deli ka min ɲɔgɔn sɔrɔ kabini ne wololon.» 19A ka jɔnmuso tun ye fɛɛn min labɛn a ye, a y'o minɛ k'a dumu ani ka minni kɛ Olofɛrine ɲana. 20Olofɛrine nisɔndiyanin tun lo a kosɔn, a ye duvɛn caaman min. A ye min min o loon na, a tun ma deli k'o ɲɔgɔn min ka ye loon kelen kɔnɔ kabini a wololon.


Sam 2nan 11 AKKDC08 - Saan yɛlɛmana tuma min na, - Bible Search\nSam 2nan 10 Sam 2nan 12\nSam 2nan 11\nDawuda ni Batiseba ka koo\n1- Saan yɛlɛmana tuma min na, masacɛw be to ka taga kɛlɛ kɛ waati min na, Dawuda ye Zowabu ni Isirayɛli kɛlɛdenw bɛɛ n'u kuntigiw ci. U tagara amoniw halaki, ka kɛlɛdenw sigi ka Araba datugu. Nga Dawuda tora Zeruzalɛmu.\n2Loon dɔ wuladafɛ, Dawuda wilil'a ka layɔrɔ la, ka to ka yaalayaala a ka sanbon kan. K'a to o yɔrɔ la, a ye muso dɔ ye min tun be kora, a tun cɛɛ ka ɲi kosɔbɛ. 3Dawuda ye ɲiningali kɛ a koo la. U y'a fɔ a ye ko Batiseba lo, Eliyamu denmuso, ko iticɛ Uri nin ka muso lo. 4Dawuda ye mɔgɔw ci ka ta'a wele ka na. Muso nin nana, Dawuda y'a minɛ ka la n'a ye. O kɔ, a tagara soo. O tun y'a sɔrɔ muso nin ka koli tun banna n'a y'a yɛrɛ saniya.\n5Muso nin ye kɔnɔ sɔrɔ. A ye cira bila k'a fɔ Dawuda ye ko ale lasiritɔ lo. 6O la, Dawuda ye cii sama Zowabu ma ko a k'a to iticɛ Uri ka na ale fɛ. Zowabu y'a ci Dawuda fɛ. 7Uri sera Dawuda fɛ, Dawuda y'a ɲininga Zowabu ka kibaruya la, ani kɛlɛdenw, ni kɛlɛ kibaruya la. 8O kɔ, a y'a fɔ Uri ye ko a ka ta'a ka soo ka lafiɲɛ. Uri bɔra masacɛ ka soo kɔnɔ, masacɛ ye boɲafɛn ci a ma. 9Nga Uri bɔra ka la n'a kuntigi kɔlɔsibagaw bɛɛ ye masacɛ ka soo daa la, a ma ta'a ka soo. 10U y'a fɔ Dawuda ye ko Uri ma taga la a ka soo. Dawuda y'a fɔ a ye ko: «Ne ko i bɔra taama na ka na, mun na i ma taga i ka soo do?» 11A y'a fɔ Dawuda ye ko: «Ala ka layidu taamasiɲɛ kɛsu be fanibugu kɔnɔ, ani Zuda kɔmɔgɔw ni Isirayɛliden tɔw be la fanibuguw kɔnɔ. Ne kuntigi Zowabu ni ne matigi ka kɛlɛdenw be kongo kɔnɔ. Ne be kɛ cogo di ka taga don n ka soo ka dumuni kɛ, ka minni kɛ ani ka la ni n ka muso ye? Ka ne ka masacɛ to sii la, ne tena sɔn o ɲɔgɔn ma.» 12O kɔ, Dawuda y'a fɔ a ye ko a ka to yan bii tugu, ko sini ale bena sira d'a ma. O la, a tora Zeruzalɛmu o loon na ani o dugusagwɛ fana. 13Dawuda y'a wele, a ye dumuni ka minni kɛ a fɛ fɔɔ a fara kosɔbɛ. Suu kora, a bɔra ka taga la a ka layɔrɔ la n'a matigi kɔlɔsibagaw ye, a ma taga soo. 14Dugu gwɛra, Dawuda ye bataki sɛbɛ k'a di Uri ma ko a ka ta'a di Zowabu ma. 15A tun y'a fɔ a kɔnɔ ko a ka Uri bila ɲafɛ, kɛlɛ ka fari yɔrɔ min na. O kɔ, u ka boli k'a to yen, janko u k'a faga.\nUri ka saya\n16Ka Zowabu to dugu nin kɔlɔsili la, a y'a lɔn ko cɛfariw be yɔrɔ min na, a ye Uri bila o yɔrɔ la. 17Dugu mɔgɔw bɔra ka kɛlɛ kɛ ni Zowabu ye. U ye Dawuda ka kɛlɛdenw n'u kuntigi dɔw faga. Iticɛ Uri fana sara. 18Koo min bɛɛ kɛra kɛlɛyɔrɔ la, Zowabu ye mɔgɔ dɔ bila ka taga o fɔ Dawuda ye. 19A y'a fɔ ciden nin ye ko: «N'i tagara o bɛɛ fɔ ka ban masacɛ ye, 20n'a sɔrɔ a bena dimi k'a fɔ i ye ko mun na an tun gwɛrɛla dugu la kosɔbɛ ka sɔrɔ k'a kɛlɛ. Ko an m'a lɔn ko u be to kogo kan ka bonni kɛ wa? 21- Ko jɔn le ye Yerubɛsɛti dencɛ Abimelɛki faga. Ko ka muso dɔ to kogo kan, yala a ma wugu fili a kuun na wa? K'o le ma kɛ a ka saya sababu ye Tebesi dugu kɔnɔ wa? N'a ko mun na an tun gwɛrɛla dugu laminikogo la kojugu, i k'a fɔ a ye ko a ka baaraden iticɛ Uri fana sara.»\n22Ciden nin tagara. Zowabu ye fɛɛn min bɛɛ fɔ a ye, a y'o bɛɛ fɔ Dawuda ye. 23Ciden nin y'a fɔ Dawuda ye ko: «Mɔgɔ nunu barika tun ka bon n'an ta ye. U bɔra, an ye ɲɔgɔn sɔrɔ kongo kɔnɔ, nga an y'u gwɛn fɔɔ ka taga se dugu daa la. 24O yɔrɔ la, u ka tontigi dɔw tora dugu laminikogo kan k'an bon ni biɲɛ ye. U ye masacɛ ka kɛlɛden dɔw faga, i ka kɛlɛden iticɛ Uri fana sara.» 25Dawuda y'a fɔ ciden nin ye ko: «Ta'a fɔ Zowabu ye ko a kana hami o la, ko bari waati dɔ, murujan be dɔ kan, waati dɔ, a be dɔ wɛrɛ fana kan, ko a ka banba ka dugu nin kɛlɛ kosɔbɛ k'a halaki. I k'o fɔ k'a jaa gwɛlɛya.»\n26Uri ka muso y'a mɛn ko a cɛɛ sara, a y'a cɛɛ ka saya kasi kɛ. 27Sanga banna tuma min na, Dawuda ye mɔgɔ bila ka ta'a minɛ ka na n'a ye a ka soo. A kɛra Dawuda ka muso ye ka dencɛ wolo a ye. Nga Dawuda ye koo min kɛ, o ma diya Masaba ye.